Mediepatrulje Rødovre Kommunes Skoler by Pernille Reenberg - Issuu\nMediepatrulje Rødovre Kommunes Skoler\nFORORD I Rødovre Kommunes skoler modtager alle elever fra 4.- til 10. klasse en personlig computer. Fra børnehaveklassen til og med 3. klasse har hvert årgangstrin adgang til 25 maskiner i deres nærområde. Således har alle elever lige digitale deltagelsesmuligheder men forskellige forudsætninger for brug af digitale værktøjer. Gennem vores flerårige IT- indsats ved vi, at lærerne oplever, at eleverne har mange relevante IT-kompetencer, som der dagligt trækkes på. Med vores nye Mediepatruljer vil vi trække på - og profitere af elevernes kompetencer og ressourcer til gavn for alle skolens elever og det pædagogiske personale. Mediepatruljen har således en aktiv rolle i at hjælpe andre med at sætte nye digitale værktøjer i spil i deres læreprocesser. På hver skole er der nu etableret en Mediepatrulje, der fremadrettet aktivt understøtter alle elever og lærere. Vi hjælper hinanden og lærer i fællesskaber! John Kronbak Skolechef\nHVAD ER EN MEDIEPATRULJE?\nMediepatruljeuddannelsen i Rødovre Kommune er en fælles kommunal indsats, som startede op i september måned 2016. En Mediepatrulje er en lille gruppe elever, som dels bliver uddannet til at være superbrugere i udvalgte digitale redskaber og web 2.0 tjenester, og dels får optimeret deres formidlingsevne, når de skal ud i klasserne og lære fra sig. Mediepatruljen fungerer som første led i delingen af ny viden og nye tiltag i forhold til udvikling i anvendelse af digitale læremidler i skolearbejdet. Mediepatruljen er en ressource, der kan inspirere både elever og lærere.\n”Fantastisk, at der er skabt et rum, hvor dygtige elever bliver udfordret” ”Vi oplever, at Mediepatruljeeleverne får mere selvtillid” ”Jeg bruger dem rigtigt meget i undervisningen, da jeg er så heldig at have to i min klasse”. Lærere\nHVORFOR SKAL VI UDVIKLE OG ANVENDE MEDIEPATRULJER PÅ SKOLERNE? Forskning viser at IT •\tkan højne det faglige niveau •\tfremmer og understøtter kreativitet og innovation •\ter medskabende til et undervisningsmiljø, der sætter elevens læring i centrum I Rødovre Kommune ønsker vi en skole, der bl.a. arbejder med ”Web 2.0”, hvor den enkelte elev ikke længere blot er bruger af IT som redskab eller kun fungerer som passiv modtager og forbruger. IT giver mulighed for mobilt og trådløst at deltage, kommunikere, producere og videndele tanker, produkter og processer gennem de muligheder for kommunikation og konstruktion, som Web 2.0 åbner op for.\nMed de digitale læremidler får underviserne redskaber, der kan motivere eleverne og inddrage dem aktivt. Skolerne i Rødovre Kommune arbejder således pædagogisk og IT-didaktisk med at udforske nye måder at udvikle læring og pædagogik på i anerkendelse af, at moderne teknologier i læringsrummet ændrer lærer- og elevrollen. Ét af disse tiltag, der kan understøtte denne udvikling, er at etablere Mediepatruljer på alle skolerne i Rødovre Kommune. Med Rødovre Kommunes Mediepatrulje får vi styrket elevernes læringsfælleskaber, trivsel og udvikling på tværs af aldersgrupper og de enkelte trin.\n“Den digitale læringsudvikling på skolerne bliver mere indholdsrig og relevant af projekter som Mediepatruljen. Der er nogle, der er rigtig dygtige på området, og det får alle gavn af” . ”Der er nogle elever, der har fået uddannelse til at kunne hjælpe deres kammerater på skolen i forhold til den digitale udvikling og læring, så det er virkelig stort” John Kronbak, Skolechef\nHVORDAN UDVIKLER VI LØBENDE MEDIEPATRULJER?\nFlowet er typisk således: Pædagogisk Udviklingscenter (PUC) er tovholder på projektet i tæt samarbejde med skolernes Læringscentre (PLC). Som beskrevet i handleplanen for Pædagogiske Læringscentre skal der arbejdes med at videreudvikle elevelev læring via Mediepatruljer. 10 elever fra hver af kommunens 6 folkeskoler rekrutteres til skolens Mediepatrulje. Dette gøres to gange årligt. Hvert Mediepatruljehold mødes tre gange med cirka en måneds mellemrum på PUC. På PUC står kommunens IT-vejledere for at opkvalificere eleverne med nyeste viden i et givent IT-værktøj og lærer eleverne, hvordan de bedst videreformidler deres nyerhvervede kompetencer. Undervisningen tager udgangspunkt i relevante IT værktøjer samt ønsker og/eller tiltag fra såvel kommunalt som lokalt hold. Eksempler på IT-værktøjer, der undervises i: OneDrive for Business, OneNote, Sway, Skoleblogs, Geogebra, Wordmat, OfficeMix og programmering.\nEleverne producerer små vejledningsvideoer til brug for alle interessenter; elever, lærere og sågar forældre. Elevproduktionerne lægges i kanaler på SkoleTube og herfra kan elever og lærere via korte videoer lære, hvordan man uploader - og deler filer, laver en flot præsentation, arbejder med flipped learning, bruger samarbejdsværktøjer, programmerer osv. Ude på de enkelte skoler bliver Mediepatruljeeleverne tillige løbende opgraderet ift. viden, værktøjer og formidling. Dette sker på den enkelte skoles Pædagogiske Læringscenter. Eleverne kommer - i 2-mands grupper - herefter på besøg i de enkelte klasser, hvori de videreformidler deres viden og er behjælpelige med implementering af det nye IT-værktøj i form af en række opgaver. Besøget tager typisk en time. Herefter er det op til modtageklassens lærer og elever at arbejde videre efter behov. Mediepatruljeeleverne står til rådighed, hvis der efterfølgende skulle opstå spørgsmål.\n”Sway har motiveret eleverne og hjulpet med at gøre deres læreproces visuel” ”Besøget fra Mediepatruljen motiverede tre drenge fra klassen til selv at blive en del af gruppen, fordi de ønskede at lære fra sig” Lærer\nDET 21. ÅRHUNDREDES KOMPETENCER - ALLE KOMPETENCER SKAL I SPIL\nProblemløsning og Innovation Eleverne løser et problem fra den virkelige verden og er nytænkende Kollaboration Elevernes arbejde er indbyrdes afhængigt, de har fælles ansvar og træffer væsentlige beslutninger sammen om indhold, proces og produkt. Videnskonstruktion Eleverne anvender deres tværfaglige viden i en ny sammenhæng. IT og læring Eleverne bruger IT til at understøtte videnskonstruktion og designer et IT-produkt til virkelige brugere. Selvevaluering Eleverne arbejder selvstændigt og procesorienteret ift. undervisningsmål med tilhørende læringsmål. Reviderer deres arbejde på baggrund af feedback. Kompetent Kommunikation Omfattende og/eller multimodal kommunikation rettet mod bestemt modtagergruppe.\n”Mediepatruljen giver et IT-fagligt løft for hele skolen” ”Det er en fantastisk fornemmelse af, at vi som organisation får hjælp til at implementere IT- værktøjer, og samtidige ”udfordrer/udvikler” vi elevernes kommunikative kompetencer.” ”Jeg tror, at vi først lige er begyndt at forstå den enorme ressource, der ligger gemt i elev til elev læring” ”Personligt glæder jeg mig til den dag, hvor Mediepatruljen er med ledere, lærere og pædagoger på kursus”. Skoleledelse\nInspireret af Mediepatruljen er der på Nyager Skole etableret en CD-ordpatrulje. CD-ordpatruljen består dels af Mediepatruljeelever og dels af læse-/ skriveudfordrede elever, som har fået digitalt penalhus. Disse elever oplever enorm succes, og de vokser med den opgave det er, at være med ude i indskolingsklasserne og lære fra sig. Udover elev-til-elev læring er det også vores erfaring, at såvel lærere som forældre også lærer at anvende forskellige IT-redskaber via hhv. deres elever og børn.\n”Skønt at være sammen med andre, der er gode til IT” ”Vores lærer bruger os hele tiden” ”Vi vil gerne mere ud i de små klasser” ”Vi når rundt til mange elever, når vi er nede hos de små” Mediepatruljeelever\n”Undersøgelser viser, at den person, der lærer mest, er den der lærer andre noget. Historisk set er skolelærere altså dem, der har lært mest i det danske skolesystem. Denne erkendelse er så småt ved at brede sig i skolen.\n”Vi er meget glade for Mediepatruljen på skolen. De er dygtige og underviser elever (og lærere) ude i klasserne i de digitale muligheder.Vores elever kan komme til Mediepatruljen og få hjælp til opsætning og funktionalitet i vores forskellige IT programmer.\nDet betyder jo ikke, at eleverne tidligere har undgået læring. Når læreren har gennemgået stoffet for hele klassen eller for den enkelte elev, og når der har været arbejdet i grupper, så har der været læring. Imidlertid har ændringer i samfundet og hos eleverne betydet, at nye tiltag kommer i spil.\nMediepatruljen er blevet godt modtaget ude i klasserne. De er meget ansvarlige, omhyggelige, nysgerrige og tålmodige. Som en sidegevinst hjælper Mediepatruljen med at løse mindre/dagligdags IT-spørgsmål, så vores IT-assistent kan koncentrere sig om større ansvarsområder.\nDet, der er den nye erkendelse, er, at elever er blevet mere synligt urolige, hvis der ikke finder læring sted. Skolen skal altså sikre, at der er læreprocesser, hvor eleverne er i aktivitet. Eleverne skal have roller, hvor de selv er på – er aktive. Elev-til-elev læring, hvor alle har aktive roller med et medansvar for egen læring, er sat på dagsordenen.\nGodt at vi har Mediepatrulje på skolen!” Skoleleder\nI dette perspektiv er Mediepatruljen et initiativ, der er et af flere svar på ønsket om elev-tilelevlæring. Det er tydeligt, at især eleverne, der er i Mediepatruljen, sikrer, at egen læring rodfæstes. Det er fortsat lærerens opgave, at de modtagende elever faktisk opnår de ønskede kompetencer. Det har, som leder, været en fornøjelse at se, hvordan Mediepatruljens elever med stolthed og dygtighed har levet op til de forventninger, der har været tanken med Mediepatruljeuddannelsen.” Skoleleder\n”Det har på flere måder været positivt at følge hele forløbet omkring Mediepatruljeprojektet. At børnene i en tidlig alder får lov til at formidle deres viden og færdigheder til andre elever har både forbedret deres egen indlæring og rustet dem til fremadrettet at kunne kommunikere i en større forsamling. Som forældre har det også været positivt at opleve, hvordan forløbet har givet en større selvsikkerhed og tro på egne evner” Forælder\nRødovre Kommune Børne- og Kulturforvaltningen Rådhuset Rødovre Parkvej 150 2610 Rødovre Tlf. 36 37 70 00 www.rk.dk E-post rk@rk.dk\n21st CLS (21st Century Learning Skills) - det 21. århundredes kompetencer ”Eleverne er fremtidens voksne, som skal ud og virke i et komplekst samfund, der fordrer stadig mere videnstungt arbejde og mange kompetencer i de fleste jobs. Elev-elevlæring og læringsfællesskaber på tværs af klasser taler rigtig fint ind i det 21. århundredes kompetencer, hvor der er særlig fokus på samarbejde, innovation, IT i anvendelse m.fl. Det 21. århundredes kompetencer er omdrejningspunktet for det nye læringsfokus, som Mediepatruljeeleverne arbejder med, og som de er formidler af.” Lærer\n”Jeg elsker at være en del af Mediepatruljen. Jeg synes, det er rigtig fedt at kunne lære en masse nye ting og så lære det videre til andre. Jeg er også blevet meget mere sikker og tør nu godt stille mig op foran fremmede og fremlægge. Det har betydet meget for mig, og jeg er stolt af at være med.” Mediepatruljeelev\nRødovre Kommunes 6 folkeskoler har etableret mediepatruljer, der implementerer ny viden hos elever og lærere


folketidende.dk - Lolland og Falster samlet et sted - Forside - Indland - Flere måltidssalater tilbagekaldes efter fund af listeria\n14. juli 2020 kl. 10:42 Af Ritzau\nProducenten Bønnelykken tilbagekalder tre forskellige måltidssalater efter fund af listeria.\nSalaterne er solgt i Sallings stormagasiner samt Føtex- og Bilka-butikker landet over.\nDet oplyser Fødevarestyrelsen i en meddelelse tirsdag.\nDer er tale om salaterne Deli Grønkålssalat, Deli Grønkålssalat med kylling og Vores Megabowl korn og nødder.\nAnalyser har vist fund af listeria i produkterne. Derfor rådes forbrugere, der har købt de pågældende salater til at kassere dem eller levere dem tilbage til butikken.\nDe berørte produkter har sidste salgsdato enten 13. eller 14. juli.\nHvis man spiser en salat med listeria, risikerer man ifølge Fødevarestyrelsen en infektion med influenzalignende symptomer, feber og hovedpine. I sjældne tilfælde kan man også få mavetarm problemer.


Mario Götze blev Tysklands VM-helt - Avisen.dk\nMario Götze blev Tysklands VM-helt\nMiroslav Klose (venstre), omfavner Mario Götze, som scorede det ene mål, der sikrede Tyskland VM-titlen i finalesejren på 1-0 mod Argentina. (Foto: Foto: Martin Meissner/AP)\nDen indskiftede Bayern München-profil blev matchvinder, da VM-finalen var på vej mod en straffesparksafgørelse\n14. juli 2014 06:58\nSelv om finalen først blev afgjort i den forlængede spilletid, så var den nervebetonede kamp ikke lige så kedelig, som mange af de øvrige knockout-kampe ved VM.\nFinalen bød allerede før første fløjt på dramatik, da tyskernes midtbaneprofil Sami Khedira måtte opgive at spille på grund af en lægskade.\nI al hast måtte landstræner Joachim Löw ændre på sin startopstilling og sende den forholdsvist uprøvede Christoph Kramer på banen med kort varsel. 23-årige Kramer holdt kun en halv time, da han tidligt i opgøret blev ramt i hovedet af en argentinsk skulder.\nArgentina var lidt overraskende tæt på at tage føringen midtvejs i første halvleg, da Gonzalo Higuain blev sendt af sted på en friløber.\nEn af Tysklands store VM-profiler, Toni Kroos, headede bolden hen til Higuain, der alene med tyskernes keeper Manuel Neuer ramte et par meter forbi mål. Skidt af Napoli-angriberen, som burde have gjort det bedre.\nGenerelt var argentinerne farligst i den første halve time, hvor også Higuain nåede at juble over en scoring, som ganske korrekt blev annulleret for offside.\nMens tyskerne sluttede stærkt af i første halvleg, hvor Benedikt Höwedes blandt andet fik headet en hjørnesparksbold på stolpen, så blev Argentina ved med at komme til chancer.\nLionel Messi lurede konstant på at finde den åbning, der måske kunne give ham samme legendestatus som Diego Maradona i hjemlandet. Messi var tæt på at score til 1-0 i begyndelsen af anden halvleg, men skuddet sneg sig forbi stolpen.\nBarcelona-stjernen gjorde ellers alt andet rigtigt og fik flere gange sat sig igennem over for sin direkte modspiller. Det var bare ikke helt nok.\nEt kvarter før slutfløjt overplacerede Messi også et skud, da han fra højrekanten trak ind i banen og drejede bolden forbi mål.\nKampen levede i begge ender, selv om tyskerne aldrig fik det overtag, som mange havde forudsagt efter 7-1-udraderingen af de brasilianske VM-værter i semifinalen.\nAlle tiders VM-topscorer Miroslav Klose var ligesom kampens øvrige spillere ikke helt skarp, da han midtvejs i anden halvleg fik chancen på et hovedstød. Forsøget savnede kraft og voldte ikke Sergio Romero i Argentinas mål problemer.\nDe sidste 10 minutter af den ordinære spilletid lagde tyskerne endnu mere tryk på, at det førte til flere lige-ved-og-næsten-situationer. Toni Kroos fik en oplagt chance, men skød fladt bolden et godt stykke forbi mål.\nAndre Schürrle kunne også have afgjort sagen, da han i begyndelsen af den forlængede spilletid i fri position bankede bolden lige ind på Sergio Romero. Netop Schürrle tog dog revanche, da han lidt senere lagde op til Götzes afgørende mål.


Odense Arkiver - Scandinavia\nDanmark er et smukt land med masser at se og gøre. Selvom størstedelen af de rejsende kommer til København for at nyde deres tid her, ved Danmarks rejseledere, at der er meget mere ud over byens grænser. Denne guide til Danmark til de bedste ture hjælper dig med at planlægge …\nseptember 22, 2021 juni 15, 2021 Af Awino Fredrick\nDin oplevelse i Danmark kan aldrig være komplet uden et besøg eller et kort ophold i Odense. Der er bare så meget i vente for dig i byen, der var hjemsted for datidens produktive forfatter, Hans Christian Andersen . Odense vil overraske dig med sin unikke historiske og kulturelle arv. …\nseptember 23, 2021 november 16, 2020 Af Ludvig Hoel\nVejret er en af de vigtigste overvejelser, før du rejser til et nyt sted. Hvis du vil besøge den tredjestørste by i Danmark, Odense, som er et litterært eventyrland og har mange ting at byde på, skal du fortsætte med at læse for at finde ud af alt, hvad du …


Posted byMaja Sode september 15, 2017 september 22, 2017 Posted inUncategorizedTags:Børneværelse, gråt børneværelse, kalkmaling, malgodt.dk\nJeg har været så heldig at få mulighed for at prøve Jutons kalkmaling fra malgodt.dk.\nDet er efterhånden blevet meget populært, og jeg har set så mange smukke resultater med kalkmaling, og nu blev det endelig min tur til at prøve.\nJeg er en af dem, der bor i en lejlighed med det der vildt smukke savsmuldstapet (ironi kan forekomme..). Det har altid irriteret mig enormt meget, men jeg synes faktisk at kalkmalingen her er det bedste der nogensinde er sket for det tapet 😅\nDet skal dog også siges, at resultatet måske forekommer en smule anerledes end hvis man maler på almindelige glatte vægge – måske mest hvis man ser det tæt på.\nJeg har brugt farven grå skifer, og selvom jeg malede ovenpå en mørk blå væg, var det intet problem at få malingen til at dække med et enkelt lag. Du kan finde malingen her. Jeg brugte en bred pensel (find den her), fordi jeg, efter at have set en masse youtube videoer, kom frem til at det var det resultat jeg bedst kunne lide.\nDet var nemt at arbejde med malingen, og jeg havde faktisk forestillet mig, at det ville være langt mere besværligt end det var. Jeg har kun givet det et enkelt lag, men vil gerne give det et mere. Jeg kunne simpelthen bare ikke vente så længe med at vise jer resultatet, og da jeg er alene med Alfen de næste 4-5 dage vidste jeg, at jeg blev nød til at gøre værelset ‘beboeligt’ inden det skal males igen.\nFørst får I lige lov til at se, hvordan det så ud før:\nFarven er meget mørk når man først påfører den, og tørrer derefter meget lyst op.\nHer kan I fornemme hvordan den ændrer sig undervejs:\nOg så til sidst med møbler, og uden afdækning og stiger:\nOg til aller aller sidst får I også lige et før- og efterbillede ved siden af hinanden:\nHvad synes I om det nye look? Jeg er vild med det, og føler det har skabt en lidt roligere stemning på værelset.\nHvis I har spørgsmål skal I ikke tøve med at spøge! Og hvis I har mere tekniske spørgsmål til maling/farver etc, så er der både mulighed for at ringe og chatte med de søde mennesker hos malgodt.dk!\n2 kommentarer til “Kalkmaling på børneværelset”\nSofie Wiik McGwin siger:\nseptember 15, 2017 kl. 7:27 pm\nWow så flot!! 👌🏻\nseptember 15, 2017 kl. 8:20 pm\nTusind tak Sofie 💌


Mads Langer drages af nysgerrigheden | Sony Music Denmark\nMed sit nye album ’In These Waters’ har Mads Langer ladet nysgerrigheden drage ham ud på mere ukendte farvande.\nMen eftertænksomheden strømmer stadig gennem sangene. Foran sig har han en massiv danmarksturné, som allerede er udsolgt.\nDet sidste år har for Mads Langer været gennembrudsår. Den 29-årige skibonits sjælfulde vokal og flydende sangskrivning har vækket genklang både inden og uden for Danmarks grænser, og nu udgiver han karrierens fjerde album, ’In These Waters’ 4. marts.\n– Titlen kan betyde mange ting, siger Mads Langer og løfter lidt af sløret:\n– Den sigter mod, at jeg har skullet finde mine 11 favoritter ud af et hav af sange, jeg har skrevet i mit arbejde frem mod albummet. Den sigter mod at være i Danmark, hvor vi er omgivet af vand. Og den sigter mod den proces, jeg har været igennem: Jeg har leget med en mere moderne lyd end tidligere, og jeg har også samarbejdet med flere producere, som har baggrund inden for den elektroniske musik. Jeg synes, det er vigtigt at være nysgerrig og komme ud at komme ud på dybt vand, hvis man skal udvikle sig.\nI de første år af karrieren var det især udlandet, som tog Mads Langer til sig, men hans popularitet i Danmark underbygges af den omfangsrige og udsolgte danmarksturne, som venter forude. Foreløbig er der hele 29 koncerter i planen, og der måtte arrangeres ekstrakoncerter i både København, Aarhus, Aalborg og Odense for at klare efterspørgslen.\n– Det er lidt uvirkeligt at kigge på den liste. Det er med stor glæde og med stor forventning, at jeg går i gang med det. Det er en drengedrøm, jeg skal ud og realisere, siger Mads Langer.\nBag sig har Mads Langer tre albums – senest ’Behold’ fra 2011, og han har markeret sig stærkt både nationalt og internationalt med hits som ”Fact-Fiction” og “You’re Not Alone”. Sidstnævnte var ifølge en opgørelse fra KODA det mest spillede nummer på DR’s radiokanaler i 2010.


Soveværelse Tv-kabinet Med Skuffer 2020 » livny.info\nMed vores METOD højskabe får du ekstra opbevaringsplads i køkkenet. Der findes højskabe med skuffer eller låger, som du kan sætte sammen, så de opfylder dine behov. Garderobeskabe og klædeskabe i tidsløst design. Det er vigtigt med garderobeplads i soveværelse, hvor der skal være ro og ingen rod. Et garderobeskab skaber rammerne for en god opbevaring og du kan indrette det efter dine behov. Overvej et garderobeskab med skydelåger frem for almindelige låger, hvis pladsen er trang. Her ser du en flot kommode i genbrugs-teaktræ med 8 skuffer. Denne trendy East kommode vil passe ind i stort set alle hjem uanset stil og farvevalg. Så trænger hjemmet til et nyt ansigtsløft vil denne kommode være et godt valg. IKEA - FJÄLKINGE, Reol med skuffer, hvid, De lange, smalle hylder gi’r reolen et let og luftigt udseende. Og de rene, enkle linjer gør det nemt at kombinere dem med møbler i mange forskellige stilarter. Reolen er fremstillet af stål og er solid og holdbar.\nI IKEA finder du alt, du har brug for til at indrette et soveværelse, der passer til dig og din stil. Uanset hvilken størrelse seng, du er på udkig efter, om du har et stort eller lille soveværelse, eller om du skal have en kontorplads i soveværelset, finder du masser af gode løsninger hos os. Her ser du en flot kommode i genbrugs-teaktræ med 2 skuffer. Denne trendy East kommode vil passe ind i stort set alle hjem uanset stil og farvevalg. Så trænger hjemmet til et nyt ansigtsløft vil denne kommode være et godt valg. Da denne kommode er lavet ud af genbrugstræ, kan der forekomme variation i strukturen. Når du er færdig med at læse en bog inden sengetid, er den også nem at placere på bordet eller i skuffen. JYSKs natborde findes både med og uden skuffer, og du har rig mulighed for at finde et bord, der passer sammen med resten af indretningen i soveværelset. Find sengeborde i hvid, sort, eg, bambus, højglans og meget mere.\nDerfor samarbejder JYSK med store transportfirmaer, der er kendt for god service og levering til tiden. I forbindelse med dit køb kan du vælge, om du vil have levering til kantstenen eller helt ind i det rum, hvor varen skal stå. Du kan se muligheder og priser i forbindelse med bestillingen. Direkte fra leverandør –. Spar op til 50% på billig TV kabinet med skuffe 88x42x46 cm, egetræ hos evetoft. Klik ind og se vores kæmpe sortiment på- Gratis levering - 14 dages returret.\nHer ser du en r ustik skænk i massiv hvidpigmenteret / lakeret egetræ med 2 låger og 3 skuffer. Denne trendy Bronson skænk vil passe ind i stort set alle hjem uanset stil og farvevalg. Så trænger hjemmet til et nyt ansigtsløft vil denne skænk være et godt valg. Bronson produkter er meget rustikke, så der kan forekomme knaster, revner og sprækker. Her ser du en flot kommode i genbrugs-teaktræ med 2 skuffer. Denne trendy East kommode vil passe ind i stort set alle hjem uanset stil og farvevalg. Så trænger hjemmet til et nyt ansigtsløft vil denne kommode være et godt valg. Garda serien har et tidløst design og høj kvalitet i alt fra foliebelægning til skuffeudtræk. Garda er designet med smart grebsfri skuffer/låger og folieomtræk, der sikrer en flot overgang mellem topplade og fronter.Se hele Garda serien her >.\nKlædeskab i hvidlakeret finertræ med 2 skuffer og 3 skabslåger, heraf 1 spejllåge. Skabet har rigelig med bøjleplads i siden, samt midten og ude i den anden side er der 4 hylder, hvor af de 3 er justerbare. Her får du et særdeles praktisk og funktionelt klædeskab med ekstra god. Bordeaux kommode med 6 skuffer i hvid og med metaludtræk. Bordeaux-serien er en komplet designet møbelserie, der skaber varme, ro og rene omgivelser med sin gennemgående hvide farve – og skønne romantiske detaljer. Alle skuffer og låger har metalgreb, der understøtter den romantiske stil. Se de andre flotte møbler i serien her. Forny dit soveværelse med en seng eller sengeramme til soveværelset i et smart og prisvenligt design. Hos XL-Møbler finder du et stort udvalg af billige kvalitetssenge i alle størrelser og typer. Vores udvalg indeholder bl.a. kontinentalsenge i str. 90x200 cm, 140x200 cm og 180x200 cm samt boksmadrasser, springmadrasser, topmadrasser og sengetilbehør.\nBordeaux kommode med 8 skuffer i hvid og med metaludtræk. Bordeaux-serien er en komplet designet møbelserie, der skaber varme, ro og rene omgivelser med sin gennemgående hvide farve – og skønne romantiske detaljer. Alle skuffer og låger har metalgreb, der understøtter den romantiske stil. Se de andre flotte møbler i serien her >. Det stilfulde tv-bord er fabrikeret i antik stil og er meget praktisk med masser af opbevaringsplads i de rummelige skuffer samt på hylden. Dets unikke look vil passe flot ind i din stue eller soveværelse. Bordet kan også bruges som sidebord, sofabord, magasinskab eller kommode osv. TV-kabinettet. Vi har ikke tid til at returnere det og vi føler ikke vi gider at have bøvlet med det, da pointen med kommoden er, at få vores tøj gemt væk og det har vi fået. Det er bare ærgerligt at have givet 600,- for et møbel der er så dårlig kvalitet. Så havde jeg hellere brugt pengene på en ordentlig kommode med skuffer.\nKommoder med dybe, store skuffer fungerer godt til tøj i bunker, som T-shirts, shorts eller bukser. Mindre kommoder med små og ikke så dybe skuffer er ofte mest anvendelige til mindre ting, som smykker, papirer eller småt legetøj.\nSoveværelse / Kommoder / ANJA HVID KOMMODE MED 3 SKUFFER; Del-14%. Tilbuddet gælder så længe lager haves dog senest 12-01-2020. Før DKK 699, Trendy kommode med galvaniserede skuffer og metalgreb. Ramme i jern og med indfarvet træ topplade. Tidligere DKK 1.399,-DKK 799,-Se.\nDu kan få en smal og lav kommode, hvis pladsen er trang, men vi har også store kommoder med mange skuffer. Hvis du mangler en lille kommode til kontoret med plads til det mest nødvendige, anbefaler vi, at du vælger et praktisk skuffeelement. Du kan også sammensætte dit eget skab eller kommode med vores EKET serie. Her kan du kombinere.\nEt godt tip er at lade være med at ”gemme” indretningen af dit soveværelse til sidst. Soveværelset er det rum, hvor du skal kunne finde ro og få en god nats søvn, så et rodet og ufærdigt soveværelse kan nemt have en stressende effekt. Det behøver ikke være et stort projekt at få indrettet et flot soveværelse.\nHjem » Soveværelse Soveværelse. Viser 1–32 af 57 resultater. Sorting:. Kommode i naturtræ med 4 hvide skuffer. NYHED. 2101400. Vita Hjørnebord. Hjørnebord med sort ramme og sort bordplade. NYHED. 4292000. Forno Hylde. Hylde i natur olie med brune. Oct 01, 2015 · 4260397657959 401487 Værktøjskuffert / Værktøjskasse med 4 skuffer 300 dele Praktisk værktøjskuffert. I kufferten er de mange forskellige værktøjer placeret i 4 pladsbesparende afsnit. Værktøjskassen har hjul og teleskop-håndtag, der gør den nemt at have med sig rundt.\nDu kan i princippet bygge så mange skuffer, du vil, oven på hinanden. Hvis det bliver rigtig højt, kan du tage stige i brug og bygge en hule højt i rummet. Se også: Lille soveværelse? Spar plads med væghængte natborde. RAMSEYER ARCHITECTES. I hjemmet her er der lavet en minimalistisk, svævende bænk med bokse nedenunder. Hjem » Soveværelse » Side 2 Soveværelse. Viser 33–57 af 57 resultater. Sorting: NYHED. 2101101. Venezia Sofabord. Hjørnebord i messing farvet stål med glas. Konsol bord i naturtræ med 2 farvede skuffer og 1 låge. 3404940050. Pisa Hylde. Hylde i naturtræ og hvid. NYHED. 4282010. Vita Væghylde. Hylde med sort ramme og sorte hylder.\nDet stilfulde TV-kabinet i antik stil er yderst praktisk og har masser af opbevaringsplads takket være de rummelige skuffer og hylder. Med sit unikke udseende vil det være en fremragende tilføjelse til din stue eller soveværelse.\nIKEA - EKBY ALEX, Hylde med skuffer, hvid, Med EKBY ALEX kan du udstille dine yndlingsting på den åbne hylde og skjule de ting, du vil have lige ved hånden, i skufferne. Skuffestop forhindrer skufferne i at blive trukket for langt ud. Skruer til vægmontering medfølger ikke.\nUanset om du er på udkig efter en lille kommode til at bruge som sengebord eller en stor rummelig kommode til tøj, så finder du i JYSK helt sikkert en billig kommode, der kan dække dine behov. Vi har kommoder i flere forskellige design, former, størrelser, materialer, farver og med varierende antal skuffer, kurve og låger.\nBordeaux klædeskab i hvid med 4 låger og 2 skuffer. Inde i skabet er der både bøjlestang og 8 hylder med god plads til opbevaring.Bordeaux-serien er en komplet designet møbelserie, der skaber varme, ro og rene omgivelser med sin gennemgående hvide farve – og skønne romantiske detaljer.


Guitaristens guide til forbedring af din rytme | Superprof\nTræn dit øre som guitarist\nBlogMusikGuitarGuitaristens guide til forbedring af din rytme\n01. Hvad mener vi med rytme for guitaren?\n02. At arbejde på din rytme uden en guitar\n03. Hvordan kan du udvikle din rytmesans til guitaren?\n04. Rytmer at lære til akustisk guitar\n"Musik er en moralsk lov. Den giver universet sjæl, sindet vinger, fantasien luft og livet og alting charme og munterhed." - Platon\nNår du lærer at spille guitar, lærer du mere om musikteori, om at læse tabulatur, om at bruge et plektrum eller et plekter og om at spille forskellige toner. En ting, der ofte bliver overset, er rytmen.\nMusik handler trods alt om rytme, uanset stilart (funk, bossa nova, reggae osv.). Du skal ikke tro, at du ikke kan gøre det, hvis du ikke har nogen rytme. Du kan altid arbejde på din rytme.\nI denne artikel har vi lavet en guitar guide til, hvordan du kan arbejde på dit øre og arbejde med din rytmesans.\nHvad mener vi med rytme for guitaren?\nNår du spiller på guitar, skal du spille bestemte toner på et bestemt tidspunkt.\nHvis du allerede kan danse, har du sikkert en god rytmefornemmelse. (Kilde: unsplash)\nSå hvad er rytme?\nRytme er en musikers bevidsthed om tid, hvordan de inddeler den i slag og takter og ved, om de skal sætte farten op eller sænke den. Det kan være svært, da rytme er en opfattelse. Rytme kan dog læres.\nDu kan lære nodeværdien: semibreve (hel tone), minim (halv tone), crotchet (kvart tone), quaver (ottendedels tone), semiquaver (sekstendels tone) osv.\nTidsangivelsen vil påvirke rytmen. Den findes i begyndelsen af en notenøgle og fortæller dig om rytmen: tallet nederst fortæller dig, hvilken tone der repræsenterer et slag (2 = minim, 4 = crotchet, 8 = quaver osv.), og tallet øverst fortæller dig, hvor mange slag der er i en takt.\nPå samme måde er der betonede og ubetonede takter. I en 4/4-takt er det første slag understreget, mens de tre andre er utrykte.\nTempoet ændrer ikke taktarten. En metronom, der er indstillet til 60bpm, vil f.eks. bare være langsommere end en metronom, der er indstillet til f.eks. 100bpm. Når du har fået styr på dette, har du et aspekt mindre af musikteorien at lære.\nRytme er dog ikke udelukkende akademisk. Selv om rytme ikke er en medfødt egenskab, varierer den fra person til person. Nogle mennesker har ingen problemer med at regne en sangs taktart ud, mens andre kan finde det næsten umuligt.\nMen de, der har let ved det, er sandsynligvis dem, der er vokset op omgivet af rytme. Derfor vil de, der er opvokset med musikere, sandsynligvis lære alt dette meget hurtigere end de, der ikke har nogen musikalsk erfaring.\nDu kan også sagtens arbejde med din guitarteknik. For at spille en akkord, et riff, en pentatonisk skala eller en serie af toner skal du arbejde med din kropsholdning, din fingersætning og hvordan du bruger begge dine hænder.\nNår du arbejder på din rytme, kan det være sværere at se de fremskridt, du gør. Det er dog fordi det tager tid. Du er nødt til at være tålmodig og vedholdende.\nDer er ingen grund til bekymring; alt dette fokus på rytme vil ikke komme i vejen for din kreativitet på guitaren!\nAt arbejde på din rytme uden en guitar\nHusk dig selv på, at det er nok usandsynligt, at du slet ikke har nogen rytme overhovedet. Mange guitarister og musikere har problemer med rytmen, når de først begynder på guitarundervisning København for begyndere, arbejde med privat guitar undervisning eller lære sig selv at spille guitar.\nNynn rytmen, uanset hvor du er, så du ved, hvordan du skal spille den, når du kommer til din guitar. (Kilde: Unsplash)\nFor at arbejde med din rytme skal du fokusere på to vigtige elementer: den rytmiske opfattelse, snarere end teorien om rytme, og den fysiske fornemmelse af rytme (som er lidt sværere at arbejde med).\nDen gode nyhed er, at du kan udvikle din rytmesans næsten hvor som helst og når som helst. Du behøver ikke at vente til din næste musiktime eller guitarundervisning online for at begynde at gøre fremskridt.\nDu skal bare lytte til musik og fokusere på det, du kan høre:\nEr tempoet langsomt eller hurtigt?\nPrøv at stampe med foden eller nikke med hovedet til musikken.\nHvordan er rytmen i guitardelen?\nTøv ikke med at bruge din krop til at følge med i denne rytme.\nHvad er de fremhævede takter?\nKan du regne taktarten ud?\nDenne øvelse kan være kompliceret i begyndelsen, men bliv ved, og du vil snart se fremskridt.\nDu behøver heller ikke nødvendigvis at sætte dig ned og lytte til musik, for du kan høre musik i tv-reklamer, i supermarkedet eller endda i en elevator!\nMusik findes næsten overalt, så udnyt det til at træne dit øre!\nAt forbedre din lytteevne er blot en af fordelene ved at lære guitar...\nHvordan kan du udvikle din rytmesans til guitaren?\nDet kan være svært at begynde at lære at spille guitar?\nDu tror måske, at du aldrig vil forstå de grundlæggende akkorder, barre akkorder, arpeggioer, improvisation osv.!\nDerudover skal du lære at sætte din forstærker op, skifte strenge og stemme din guitar. I virkeligheden er teknikken slet ikke så kompliceret.\nDet kan gøres meget nemmere at lære guitar ved at forstå rytme. Rytme kan blive noget instinktivt. For at arbejde med det til guitaren skal du koncentrere dig og ikke gå for hurtigt frem. Som nybegynder kan du have lyst til at springe et par trin over for at komme hurtigere i gang med at spille din yndlingssang.\nMen du skal arbejde med din rytme, hvilket kan kræve meget tid, tålmodighed og koncentration, samtidig med at du skal give slip! Dette kan virke selvmodsigende, og det er det også på en måde.\nDu skal være opmærksom på musikteori uden at være en slave af den. Du skal spille en rytme så naturligt som muligt uden at overtænke den. Da rytme er det, der gør en sang musikalsk, kan du lægge dine guitar-noter til side og få styr på det bare ved at lytte.\nAt trampe med foden for at holde trit med musikken\nDer er masser af gode måder at hjælpe dig med at forstå rytme på. En af dem er ved at stampe med foden til musikken.\nDine fødder er vigtige, når det gælder om at holde takten. (Kilde: Unsplash)\nDenne gentagende bevægelse vil blive en anden natur for dig, og du vil snart stampe med foden til alting. Akkorderne og noderne vil så falde på plads. Det er ligegyldigt, hvilken fod du bruger. Sørg dog for, at du altid bruger den samme. Brug for hjælp til at holde rytmen? Med guitarundervisning Nordsjælland kan du få helt styr på rytmen.\nDu kan nikke med hovedet til rytmen. Du kan også tælle i dit hoved. Den meste populære musik er i 4/4-takt (pop, rock, folkemusik osv.). Dette vil sandsynligvis være 99 % af den musik, du spiller.\nHvis du spiller blues eller jazz, bruger du måske andre taktarter, men rådene gælder stadig. Du kan banke med foden og tælle i hovedet på samme tid.\nBevæg din hånd\nDu kan også vifte med din højre hånd for at tælle rytmen ud (eller din venstre hånd, hvis du er venstrehåndet). Din hånd og fod skal være i takt med hinanden. Når den ene bevæger sig, vil den anden også bevæge sig.\nDenne bevægelse vil være ret praktisk, når du rent faktisk spiller guitar. Det er en god måde at udvikle et flydende og præcist guitarspil på.\nArbejde med en metronom\nMetronomen er et perfekt værktøj til at hjælpe dig. For at sikre dig, at alle ovenstående teknikker virker, skal du sætte din metronom igang og sørge for at holde takten!\nSørg selvfølgelig for at være kritisk over for dine egne fejl, for det er sådan, du bliver bedre!\nSpil med på en sang\nFordelen ved musik, der er indspillet i studier, er, at trommerne næsten altid er i perfekt takt. Tempoet bliver altid overholdt og varierer ikke i løbet af sangen.\nAt spille med på en sang svarer til at spille med en metronom.\nHvis du spiller guitar i et band med en bassist og en trommeslager, vil det også hjælpe dig med at holde takten og lytte til rytmen.\nDet er bedre at spille guitar med andre musikere for at få en idé om rytmen. (Kilde: Unsplash)\nI et band skal alle musikerne kunne spille i takt med hinanden for at kunne frembringe harmoniske melodier.\nRytmer at lære til akustisk guitar\nHer er 10 nyttige rytmer, som du kan spille på enten klassisk eller folkeguitar:\nFor at spille en rytme skal man kunne give slip og holde op med at tænke. Du vil have svært ved at gøre det i begyndelsen, men du vil snart begynde at forstå, hvad en rytme er. Rytme er en instinktiv ting og skal ikke tænkes over.\nSå vil du spille som Hendrix eller Clapton? Tror du, at du er klar til at begynde at spille med på enhver rytme efter at have læst denne guitar guide?\nHvis du har problemer med din rytme, skal du ikke glemme, at du altid kan få hjælp med privat guitarundervisning Odense eller enhver anden by!\nDin lærer vil helt sikkert hjælpe dig med at holde motivationen i de perioder, hvor du undrer dig over, hvorfor det er så fedt at spille guitar...


Elbilproducentens aktiekurs er siden nytår steget med 378 procent, og topchef Elon Musk blev torsdag 4,6 milliarder dollar rigere. Apple har som nummer to i verden rundet en værdi på to billioner dollar – 12.600 milliarder kroner. Topchef Tim Cook er nu blevet milliardær.\nTesla-topchef og -storejer Elon Musk kan ikke bare smile, men storgrine hele vejen til banken. Og hans Tesla-værk er ikke det eneste, der klarer sig rigtigt godt. Fold sammen\nFredag d. 21. august 2020, kl. 09.45\nDet fortsætter i femte gear for elbilproducenten Tesla, som bare stiger og stiger i værdi.\nTorsdag steg prisen på en aktie i det 17 år gamle selskab til 2.000 dollar. Det er 378 procent mere end ved årsskiftet og 40 procent over, hvad aktien kostede, da Tesla forleden meddelte, at aktien nu skal splittes op, så endnu flere kan være med på bagsædet.\nFrygten for ikke at komme med\nDe seks procents stigning torsdag betyder, at man nu ville skulle lægge 373 milliarder dollar (2.343 milliarder kroner), hvis man ville købe selskabet.\n»Investorerne fortsætter med at købe tungt ind i Tesla. Gårsdagens handel var med 20 millioner aktier 50 procent større end gennemsnitligt. Det forestående aktiesplit bruges som årsag til den tonstunge interesse, men frygten for ikke at komme med er helt sikkert også en meget betydelig kursdriver bag den ekstreme stigning,« vurderer Per Hansen, investeringsøkonom i den svenske investeringsbank Nordnet.\nOgså positive signaler om nye og langtrækkende bilbatterier fra Tesla er med til at trække selskabet op.\n4,6 mia. dollar rigere på en dag\nTopchef og stifter Elon Musk, der tidligere har startet netbetalingstjenesten PayPal, er nu personligt god for 89,8 milliarder dollar – ekstra 4,6 milliarder som følge af kursstigningen, for han ejer 21 procent af Tesla. Det gør ham til verdens 31.-rigeste ifølge det amerikanske magasin Forbes.\nHans andet store projekt, rumselskabet SpaceX, er nu 46 milliarder dollar værd, skriver den amerikanske TV-station CNN. SpaceX sendte for nylig som det første private selskab astronauter i kredsløb om Jorden og sikrede sig en af historiens største kapitalindsprøjtninger til en privat virksomhed på 1,9 milliarder dollar. SpaceX stod bag det »satellittog« på 60 kommunikationssatellitter, som mange danskere kunne iagttage på himlen i april.\nApple rammer gennem loftet\nDet teknologitunge Nasdaq-børsindeks lukkede torsdag aften, dansk tid, i sit højeste nogensinde, båret frem af fortsatte stigninger i værdien af to af verdens største teknologiselskaber, Apple og Microsoft.\nApple passerede torsdag som forventet den historiske milepæl og er dermed for første gang over to billioner dollar, altså 12,6 billioner kroner – 12.600 milliarder kroner – værd. Det er kun to år siden, at Apple rundede en værdi på en billion dollar.\nApple-aktien er dermed steget med hele 60 procent i år, fordi det går bedre og bedre for Apples abonnementstjenester som Apple Music, iCloud og Apple TV+ og i forventning om, at de fire nye iPhone 12-telefoner, som kommer til efteråret, vil sikre et nyt, godt salg. Nogle af dem vil være Apples første med den nye 5G-mobilteknologi.\nStigningerne har nu også gjort Apple-topchef Tim Cook til dollarmilliardær. Den 59-årige Cook er en af de få topchefer, som ikke selv har startet det teknologiselskab, som han står i spidsen for. Tim Cook overtog jobbet i august 2011 efter Apple-medstifter Steve Jobs' død men havde i en periode forinden passet chefstolen under Jobs' sygdom.\nApple er ikke det første selskab, som runder to billioner dollar i markedsværdi. Det saudiarabiske olieselskab Aramco kom over mållinjen, da det i december blev børsnoteret. Siden har styrtdykkende oliepriser dog barberet grundigt af Aramcos værdi.\nBåde Microsoft, der er verdens største softwareselskab, og internetgiganten Amazon rykker nærmere de to billioner dollar. Begge selskaber er lige nu hver især over 1,6 billioner dollar værd, mens Google-koncernen, hvis moderselskab hedder Alphabet, også har passeret en billion dollar i markedsværdi.


20. maj 2016 af Troels Byskov\nDen Europæiske Sprogpris uddeles hvert år til innovative projekter eller personer, som har bidraget til at udvikle læring af fremmedsprog. Den Europæiske Sprogpris skal uddeles for første gang i år på ECML Kontaktpunkt Danmarks konference Sprog på kryds og tværs d. 26. september 2016 i Odense, SDU.\nDen Europæiske Sprogpris gives til projekter, der viser nye måder at lære sprog på, og som samtidig øger kulturforståelsen og giver bedre muligheder for uddannelse og arbejde. Alle sprog, som bidrager til det europæiske fællesskab og verden kan komme i betragtning. I 2016 er der fokus på projekter, der arbejder med god praksis i forhold til flersprogede skoler og klasser samt projekter, der har indlæring af fremmedsprog som omdrejningspunkt.\nLæs mere om den Europæiske Sprogpris og hvordan kan man vinde den Europæiske Sprogpris 2016. Læs mere om den Europæiske Sprogpris og hvordan kan man vinde den Europæiske Sprogpris 2016.\nDen Europæiske Sprogdag 2016 – koordination\nLæs mere her hvis du planlægger at organisere en event/temauge omkring sprog og interkulturalitet i din institution d. 26 september 2016. Du kan også bestille reklamematerialer til din event via ECML Kontaktpunkt Danmark senest 20 juni 2016.


Retningslinjer for ansatte i risikogrupper | Jordemoderforeningen\nRetningslinjer for ansatte i risikogrupper\n14/03/2020 Corona, Nyhed\nSundhedsstyrelsen har fredag aften udsendt Retningslinjer for håndtering af ansatte i sundheds- og ældresektor mfl., der tilhører særlige risikogrupper ift. COVID-19.\nRetningslinjerne er udsendt, da Sundhedsstyrelsen vurderer, at der i den næste tid kan komme et betydeligt pres på sundheds- og ældresektorens personaleressourcer, hvor der vil være behov for alle personaleressourcer. Samtidigt er vi i en situation, hvor vi skal passe på den enkelte, og hvor den enkeltes sundhed bør vægte højere, end den funktion personen varetager i pleje- eller sundhedssektoren.\nDerfor skal tages særlige hensyn til særligt sårbare grupper, hvor den enkeltes sundhed bør prioriteres højere end den funktion, den ansatte varetager.\nSe Sundhedsstyrelsens notat om ansatte i risikogrupper\nAlle i risikogruppe skal ikke sendes hjem\nAnsatte, der tilhører en særlig risikogruppe, bør dog ikke udsættes for oplagt risiko for smitte, det betyder, at de ikke skal håndtere patienter, der er mistænkt for smitte med COVID-19, eller patienter med bekræftet positiv prøve for SARS-CoV-2. Sundhedsstyrelsen anbefaler derfor, at ansatte, der varetager funktioner, hvor de med stor sandsynlighed udsættes for smitte, flyttes til anden opgave eller funktion uden oplagt smitteeksponering.\nSe her hvem der er i særlig risikogruppe\nJordemoderforeningens vejledning vil følge disse retningslinjer, og jordemødre i en særlig risikogruppe skal derfor drøfte med ledelsen, hvordan disse retningslinjer konkret opfyldes for dem.\nMan kan inddrage sin tillidsrepræsentant og arbejdsmiljørepræsentant i forhold til en arbejdstilrettelæggelse, som følger retningslinjerne. Jordemoderforeningen anbefaler også fortsat, at man tager egen læge med på råd.\nBliv ikke hjemme uden en aftale om det\nMan må kun undlade at møde på arbejde, hvis ledelsen/sundhedsmyndighederne beslutter det - eller man i samråd med egen læge bliver sygemeldt. Man skal naturligvis kunne fremvise en lægeerklæring, hvis arbejdsgiver ønsker det.\nJordemoderforeningen søger svar\nJordemoderforeningen har kontaktet Sundhedsstyrelsen for at få svar på opfølgende spørgsmål, herunder om fødselshjælp kan vurderes med stor sandsynlighed at udsætte jordemoderen for smitte.\nDerudover har vi spurgt Sundhedsstyrelsen om en konkret og generel vejledning til jordemødres anvendelse af værnemidler under alle fødsler - både af hensyn til at beskytte jordemoderen selv, og af hensyn til den gravide, hvis jordemoderen er rask smittebærer. Vi håber på hurtigt svar.\nSundhedsstyrelsen har i retningslinjerne skrevet, at det ikke på nuværende tidspunkt er påvist, at gravide skulle være særligt eksponeret, at der er risiko for smitteoverføring fra gravid til foster, eller at fostre har en særlig risiko, men Sundhedsstyrelsen følger området sammen med relevante faglige eksperter.\nSARS-CoV-2 er en ny virus, og derfor betragtes gravide som en risikogruppe ud fra et forsigtighedsprincip. Det skyldes, at man ved, at gravide generelt er mere modtagelige for infektioner, som almindeligvis giver øvre luftvejsinfektion, fx. influenza.\nGravide håndteres derfor under hele graviditeten på lige fod med andre risikogrupper og skal sidestilles hermed i deres arbejdsmæssige situation.\nSundhedsstyrelsen kategoriserer ikke ammende som i særlig risikogruppe.\nAlle oplysninger både fra Jordemoderforeningen og fra Sundhedsstyrelsen opdateres løbende, så følg med på:


Få masser af ferieinspiration – og vind en rejse til London\nNu kan du læse hyggelige og inspirerende rejseartikler gratis på din telefon eller tablet - og få chancen for at vinde en storbyferie til London med Spies til en værdi af 6.000 kr.\nTorsdag, 9. marts 2017 - 10:00 - af Karna Bunk, foto: Spies\nApps - til din smartphone og tablet - er efterhånden ikke til at komme udenom. Heller ikke, når ferien skal planlægges. Så hvis du, ligesom vi, savner inspiration til nye steder at tage hen på ferie, overrasker det nok ikke, at hjælpen kommer fra teknologiens verden.\nRejsUd er en helt ny app, som indeholder et væld af hyggelige og inspirerende rejseartikler på dansk fra nogle af Danmarks dygtigste rejsejournalister.\nI app'en kan du læse rejsejournalisternes egne fortællinger fra de bedste destinationer med sol og strand, krydstogtferierne, storbyrejserne og alt det midt imellem. Gå på opdagelse blandt guides til for eksempel prisvenlige ferier og ferier, hvor du får én på den kulturelle oplever.\nNår du henter RejsUd til din smartphone eller tablet, kan du fra app'en deltage i konkurrencen om en storbyferie for to til London med Spies til en værdi af 6.000 kr. – så kan sommerferien godt gå i gang!\n1. Gå ind i App Store eller Google Play fra din telefon eller tablet.


Seniorsommerlejr 2010 Uge juli PDF\nSeniorsommerlejr 2010 Uge juli 2010\nDownload "Seniorsommerlejr 2010 Uge 28-11. - 17. juli 2010"\n1 Seniorsommerlejr 2010 Uge juli 2010 Mød os på PARADISE... Egemose Centret - Det Danske Spejderkorps -\n2 Hvad er en SeniorCentersommerlejr? SeniorCentersommerlejren er kun for seniorer. Vi laver aktiviteter, sjov og ballade. Det er jer som seniorer der er med til at skabe rammerne om en fed sommerlejr. På Egemose Centret har vi alt det, der skal til for at lave godt spejderarbejde. Og gad vide om der ikke falder en fest eller 2 af i løbet af ugen. Klanerne bor sammen på en af lejrpladserne på Egemosen. Her skal der primært laves mad og soves. Seniorlejr på Egemosen I uge 28 har vi fokus på aktiviteter der omhandler Paradise Det betyder, at vores lejrplads, vores aktiviteter og vores fælles arrangementer primært kommer til at omhandle dette emne. Det er jeres klan der arrangerer hvilke aktiviteter vi skal lave i ugens løb. Dette sker i samarbejde med Mosefolket. Dato for sommerlejren er: Uge 28, søndag den 11. juli til lørdag den 17. juli 2010 Forweekend Forweekenden er fra fredag den 11. juni kl til lørdag den 12. juni kl På forweekenden mødes alle klanerne, og vi lærer hinanden at kende. I får en rundvisning på grunden og introduceres til lejrpladser, faciliteter, mosefolket m.m. Vi planlægger og prøver aktiviteterne, så alle så vidt som muligt får opfyldt deres ønsker. Det er også her, vi taler om en evt. fællesdag eller lignende, der kan ryste klanerne sammen på tværs. Der vil være mulighed for indendørs overnatning, og det er vigtigt, at alle klaner kommer! Deltagerbrev Der vil blive udsendt deltagerbrev efter forweekenden. I deltagerbrevet finder I alle de praktiske detaljer, som er nødvendige at vide, inden I drager på sommerlejr på Egemose Centret.\n3 Faciliteter Lejrpladser Vi har tre lejrpladser, som vi kalder henholdsvis Mindepladsen, Nørrebrogade og Indianerpladsen. Eftersom Egemosen er en tørvemose, har vi faste bålpladser pga. brandfare. Dette betyder, at åben ild uden for bålpladserne ikke er tilladt!! Værktøjsladen I vores værktøjslade kan man låne alt fra knofedt til stakit-frø Saloonen Er centrets samlingshytte. Det er her, mosefolket holder til og samles og mødes med lederne til møder og hygge. Rafteladerne Vi har en masse rafter lige fra 1 til 6 meter. Jernbanen Vores gamle lokomotiv futter efter aftale fra den ene ende af grunden til den anden. Remisen Vores remise er lokomotivets hus, men kan rumme 200 mennesker til eksempelvis et indendørs lejrbål, hvis det bliver dårligt vejr. Køleskabe Vi kan tilbyde køleskabe til opbevaring af madvarer og begrænset fryseplads. Proviant Der er gode indkøbsmuligheder i Ganløse og Lynge, som ligger ca. 3 km. fra Egemose Centret. Biksen Her sælger vi flotte T-shirts, postkort, mugs, frimærker, is, sodavand og slik mm. Badeladen Pige og drenge toiletter samt mulighed for at tænde op til et dejligt varmt bad. Dog er der almindeligvis kun meget koldt vand i hanerne. I Kirke Værløse er der en fin svømmehal. Telefon Der findes en nødtelefon på centret tlf Telefonen må kun benyttes af lederne i nødstilfælde. 3\n4 Aktiviteterne På lejren har vi fokus på alt hvad der har med det PARADISE at gøre. Vi vil derfor gøre alt hvad vi kan for at finde på en masse aktiviteter som omhandler det Paradise. Vi vil til enhver tid gøre alt hvad vi kan for, at lave de aktiviteter der passer jer, på det tidspunkt der passer bedst, dog med hensynstagen til Egemosens rammer. Alle aktiviteterne bliver planlagt i samarbejde med klanen. Der er mange muligheder for at få det sjovt. På kan man finde de klassiske sommerlejraktiviteter. Men vi laver nogle der er mere hendvendt til seniorer. Flere aktiviteter Endvidere er vi altid villige til at forberede nye aktiviteter, sørge for materialer og faciliteter til de aktiviteter I ønsker på jeres sommerlejr. Fællesdag Klanerne kan også blive enige om at have en fællesdag, hvor alle deltagerne laver noget sammen. Det kan f.eks. være en sørøverdag, hvor alle klæder sig ud som pirater og soldater, finder store skatte og svinger træbenet hele natten. (Citat fra en sommerlejr for minier) Til sidst kan man lave fællesspisning med helstegt svin eller lam, stort lejrbål med hygge, sang og underholdning. En dag på Egemosen En dag på Egemose Centret vil typisk se således ud: 9.00 Morgensamling 9.15 Aktiviteter Frokost Aktiviteter Aktiviteter slut Ledermøde Evt. aftenaktiviteter (lejrbål, natløb eller lign.) (tiderne er kun forslag, dog ligger morgensamlingen fast.) Priser Prisen for en centersommerlejr er kr per person, per dag. Dvs. 350 kr. for hele lejren. Beløbet forudbetales på vores konto i Danske Bank, 4485 konto senest den 30. juni Det er vigtigt at mærke indbetalingen med seniorlejr og gruppenavn. Prisen dækker lejrpladsleje og aktiviteter. På forweekenden er prisen 50 kr. Beløbet afregnes kontant på forweekenden. Transport 4\n5 Tag S-togs linje H til Farum st. eller Stenløse st. og derfra bus 334. Stå af ved Undinevej og gå så ad denne til Egemose Centret. Adressen er: Egemosevej 9, Ganløse Mørke, 3660 Stenløse. Se også KRAK kort 104. NB: Er I mere end 10 personer med bussen, kan der opstå problemer. Ring evt. først til HUR Trafik (også kendt som HT). Spørgsmål Spørgsmål kan rettes til vores kontor: Tlf , onsdage kl Se i øvrigt også - Her har sommerlejren sin egen side under Lejre Man kan også kontakte lejrlederne direkte: - Tim på tlf mail: - Søren på tlf mail: Tilmelding Tilmelding ske senest d. 09. juni pr. mail til lejrlederne. Husk at oplyse kontaktperson, , klannavn, gruppe og antal deltagere. Hvis I deltager på forweekenden, bedes I sende tilmeldingen, så den er os i hænde senest d. 9. juni. Husk at angive hvor mange I kommer på forweekenden. Altså! juni Forweekend 09. juni Sidste tilmeldingsfrist 25. juni Sidste betalingsfrist Uge Sommerlejr 5


9 tips til gravide - TRINE'S WARDROBE\n« Gravid uge 30\n3 ting jeg vil lave i juni »\nNu har jeg efterhånden været gravid i et godt stykke tid – Helt præcis er jeg 37’ende uge, så der er ikke længe til, at vi endelig skal møde vores baby, som stadig ligger trygt i maven\nJeg har generelt set været utroligt heldig med min graviditet, der 7-9-13 er forløbet helt uden komplikationer. Jeg har fortsat kunne arbejde, være aktiv og har hverken haft kvalme eller andre fysiske ubehag – udover selvfølgelig graviditets-trætheden som er fuldkommen ubeskrivelig, men samtidig helt naturlig når man nu tænker på at ens krop gror en baby.\nUdover, at jeg helt klart har været heldig, så bilder jeg mig selv ind, at nogle af de valg jeg aktivt har taget i løbet af graviditeten, har hjulpet mig lettere igennem de 9 måneder.\nDerfor, tænkte jeg det var på tide at dele en lille liste med mine bedste tips og tricks til at komme igennem graviditeten lettest og skønnest. Nogle tips er fysiske, andre mentale og nogle er blot hyggelige til at slå ventetiden ihjel med… For det får man behov for :)\nTræning kan deles op i flere dele. Først og fremmest så tror jeg det har været virkelig vigtig for min graviditet, at jeg før graviditeten var i ret fin fysisk form og havde en stærk muskelmase. Det har dannet et godt fundament til hvad kroppen de kommende 9 måneder skal gennemgå, og det er virkelig ikke så lidt.\nSå hvis du overvejer at blive gravid, vil mit vigtigste råd være at få trænet kroppen bedst muligt inden (og nej vi snakker ikke marathon-agtigt, men en stærk ryg er klart en fordel)\nDerefter kommer træning som gravid. Jeg har på trods af træthed trænet omkring 3 gange om ugen gennem hele min graviditet. Intensiteten har været stærkt faldende jo længere jeg er kommet igennem graviditeten, men 20-30 min på crosstraineren og så lidt styrketræning (uden meget vægt) har været virkelig skønt for mig, og gjort at jeg stadig har en fin holdning, ikke har de store rygproblemer og overhovedet ikke har vand i kroppen (indtil videre i hvertfald :)) En anden ting jeg virkelig kan anbefale er gravid yoga. Jeg har gået hos Hélt Yoga på et gravid forløb, hvor de samme gravide mødtes 4 uger i træk, og udover det var mega hyggeligt, så var det fantastisk for kroppen.\n2. SLAP AF OG MELD AFBUD\nDet lyder banalt, men det er det tip jeg har fået af flest kvinder i min omgangskreds. Hvis kroppen er træt efter en hel dag på arbejde og du har en kaffeaftale med en veninde direkte efter job, middagsaftale hos svigerforældrene og 117 projekter derhjemme, så husk at sig stop. Det er helt okay at melde afbud når man er gravid – ligsom det også er okay at bestille lidt mere takeaway fordi man ikke orker lave mad. Overskuddet kommer og går i løbet af graviditeten. Nogle uger er man fuldkommen smadret, og andre uger har man nærmest endnu mere energi end når man ikke er gravid. Lyt til kroppen og slap af når du har brug for det og vær aktiv og social når du har lyst og overskud.\n3. MANDELOLIE OG SKØNHEDSPRODUKTER\nJeg har allerede delt mine bedste tips til skønhedsprodukter, der er gode at bruge når man er gravid. Se den HER – og et af de billigste produkter på den liste er en økologisk mandelolie som jeg har sværget til gennem hele min graviditet. Hver aften smører min kæreste min mave ind i olien – det er et hyggeligt ritual for os begge og også for vores baby, der efterhånden altid sparker løs når det sker. Man siger strækmærker er genetisk, men jeg tænker nu at fugt hjælper og indtil videre ser min mave stadig helt fin ud.\nDet er jo totalt individuelt om man har lyst til at vide kønnet på sit barn eller ej, og jeg har totalt forståelse for folk, der gerne vil have det som en overraskelse til selve fødslen. Herhjemme var vi dog slet ikke i tvivl om, at vi gerne ville vide kønnet, da vi begge synes der er rigeligt med overraskelser til fødselen og fremover :)…. og jeg vil sige, at det er en af de beslutninger jeg har været allergladest for vi tog gennem graviditeten. Som første gangs forældre har det gjort det hele mere realistisk og fantastisk, at vi nu kender kønnet på vores baby – det at man kan visualisere hende har gjort en kæmpe forskel også for min kæreste, der på daværende tidspunkt hverken kunne se hende eller mærke hende. Læs mere om vores kønsscanning HER\nI den lidt mere forfængelig ende, så har sugaring virkelig reddet mig. Jo større maven bliver desto sværere er det at nå alt syd for navlen. Dvs at dét at barbere ben fx er en relativ umulig mission. Jeg har været så glad for, at jeg er begyndt at få sugaring som gør at min hud er silkeblød i 4-6 uger, så jeg slet ikke behøver at spekulere på det. Jeg får lavet sugaring hos bedste Stella, der ejer Beauty Avenue. I kan læse mere om det HER\n6. VITAMINER OG KOST\nDet er naturligvis svært at sige hvordan mit forløb havde været, hvis jeg ikke havde spist vitaminer eller var fortsat med en sund kost, men jeg tror også det har været en afgørende faktor for, at jeg hverken har taget ufatteligt mange kilo på eller haft andre gener. Jeg tager de anbefalede vitaminer hver dag – dvs. graviditets multivitaminpiller, jernpiller og omega 3. Derudover sørger jeg for at spise sundt og varieret og jeg lever stort set præcis som før graviditeten – minus alkohol, rødt kød, fisk med tungmetaller og råmælkoste (glæder mig usandsynligt meget til at indtage alle tingene igen i øvrigt). Der ryger dog ekstra meget hvidt brød med smør og flere søde sager ned end vanligt, men man skal jo også nyde livet :)\nDet var nu mere tilfældigt end planlagt, at min kæreste og jeg kom på “babymoon”… altså ingen af os kendte til begrebet babymoon før, at nogle af mine veninder døbte vores rejse til LA for babymoon.\nEn babymoon er sidste rejse inden babys ankomst og det blev vores Californien tur. Jeg kunne ikke ønske mig en bedre rejse – bare min kæreste og jeg – inden vores liv for altid bliver ændret. Jeg vil anbefale alle at tage en sidste rejse inden babys ankomst – det behøver bestemt ikke være så stort som 2 uger i LA, det kan også være en storbys-weekend eller lignende. Det fine er bare at man er bevidst om at nyde tosomheden..\nFor hver dag der går kommer der mere og mere vægt som man som kvinde skal bære på, og det kan være mega hårdt – især krydret med, at man måske ikke ligger vildt godt om natten og kan have problemer med at sidde. Jeg har været til graviditetsmassage en enkelt gang hos Beauty Avenue og det var en time i himlen, hvor jeg glemte alt om min tunge mave. Jeg har desuden også prøvet Arndals Mother-To-Be behandling, der var out of this world. Læs om den HER\nNu er jeg i 9’ende måned og fødslen kommer derfor tættere og tættere på. Det er jo super individuelt, hvordan man har det med tanken om en fødsel. Jeg har personligt ikke været specielt bange for selve fødslen, men jeg har derimod haft lidt svært ved at forholde mig til den, og derfor har det været helt fantastisk at gå til fødselsforberedelse.\nJeg var en enkelt gang ude på Herlev til 1 af deres 3 forberedelsestimer, men at sidde i et kæmpe auditorium sammen med mange hundrede andre mennesker var meget lidt stimulerende for mig. Derfor var jeg vildt glad for at jeg også havde tilmeldt mig privat fødselsforberedelse. Det er en jungle hvad man skal vælge, men jeg gik for Hélt GRAVID og har været så glad for det. Vi var kun 8 på holdet der blev styret af en jordemoder og en klinisk diætist og bød på alt fra øvelser, teori og partræning.\nDet var vist mine 9 bedste tips, og jeg vil naturligvis gerne understrege, at det blot er mine egne erfaringer, og der selvfølgelig kan være nogle helt andre ting der er gældende, hvis man går igennem 9 måneder med kvalme, får problemer med bækkenet eller lignende.\n(Visited 7,831 times, 8 visits today)\nReply\tTina KH 02/06/2017 at 10:19\nDu er bare så smuk gravid:-)\nDet bliver så spændende når den lille titter frem og beriger jeres liv:-)\nMed hensyn til mandelolie, så har jeg et lille råd:\nSmør det i dit mellemkød, så kan du bedre give dig og ikke sprænge under fødslen.\nDu har lige 3 uger, så smør løs.\nDe bedste hilsner den sidste vej:-)\nReply\tMira 11/02/2018 at 19:29\nJeg er gravid i 1. trimester og var i en helsekost butik idag, hvor de forklarede at den mandel olie du bruger IKKE er økologisk! Blot til orientering, så kan de mandler være sprøjtede med alt muligt. De havde en anden der var økologisk, men den var også 4 x så dyr🙄


Sorte Brunt hår , Black Dating\nKig igennem lister af Medlem medlemmer her på Black Dating, og der erforbundet med Brunt hår. mød andre singler der har samme interesser som dig. en fremragende måde at arrangere date med ligesindede singler. Tilmeld dig. Gratis nu og Arranger date!\nVil du gerne skrive med de ovenstående medlemmer? Registrer en 100% gratis konto nu!\nHvis du ønsker at sende besked til et medlem på Black Dating, skal du oprette en 100% gratis konto for at garantere, at du ikke er bedrager. Efter du har bevist at du er en virkelig person, kan du starte med at tage kontakt til og se hvis de kan lide din profil. Det er meget nemt at finde nye folk. Alt du skal gøre er at sende en flirt eller en besked og så vente på på dem at vende tilbage til dig. Når der viser sig, at der er fælles interesse, så kan I aftale at mødes i person og se om der er tale om en ægte forbindelse. Gå ikke glip af denne chance! Skab din gratis konto nedenfor og kom i gang allerede i dag!


Psykologiske undersøgelser - Psykolog og Psykoterapi - Psykologi-Praxis.dk\nForside Psykologiske undersøgelser\nHvis du er i en situation, hvor kommunen eller andre instanser har brug for en nærmere udredning af dine vanskeligheder og ressourcer, vil du måske blive bedt om at medvirke til en udredning i form af en psykologisk undersøgelse.\nMåske er der behov for andet og mere end blot en samtale for at finde ud af, hvilke vanskeligheder du har, og hvilken form for støtte der skal til for at hjælpe dig videre i tilværelsen. Som regel er hensigten at finde ud af, hvad der skal til for at hjælpe dig bedst muligt og at søge om hjælpen.\nI en psykologisk undersøgelse anvendes forskellige opgaver eller spørgeskemaer, som kan afdække dine problemer i hverdagen.\nDet overordnede formål med undersøgelsen er at få mere information om dig – f.eks. om din måde at tænke på, om dit følelsesliv og om din måde at reagere på i forskellige situationer. Denne information skal bruges til at få en bedre forståelse af din problematik, så det bliver lettere at give dig lige netop den støtte, som du har brug for, så du kan komme til at fungere bedre i hverdagen.\nEn hverdag er kompleks – det er den for alle mennesker. Vi gør brug af så mange vidt forskellige evner i dagligdagen, når vi skal varetage de opgaver, udfordringer og forventninger, som både vi selv og andre stiller til os. Vi bruger vores intelligens – dvs. vores kognitive evner – og vi bruger vores fysiske evner. Vi bruger desuden vores følelser og vores personlighedsmæssige- samt sociale evner, når vi er i kontakt med andre mennesker.\nMange situationer kan virke komplicerede, så det er svært helt præcist at sige, hvilke problemer, du har. I en psykologisk undersøgelse forsøger man at klarlægge enkeltfunktionerne i den komplekse hverdag. Man retter opmærksomheden mod de konkrete funktioner, så det bliver mere tydeligt, hvilke ressourcer og hvilke vanskeligheder du har. På denne måde bliver det mere tydeligt, hvilken form for støtte, du har brug for – træning af de intellektuelle funktioner, samtaleterapi med henblik på bearbejdning af følelser, skånehensyn på arbejdspladsen m.m.\nDer kan være mange grunde til, at en kommune beder om en psykologisk undersøgelse, men det er vigtigt at forstå, at en psykologisk undersøgelse aldrig kan stå alene. Mindst halvdelen af undersøgelsen indebærer en samtale med dig, for det er dig, det handler om. Det er vigtigt, at du beskriver, hvordan du oplever din baggrund, dine gode ressourcer og de vanskeligheder, du har i dit liv. På trods af en grundig samtale før undersøgelsen, er der mange faktorer, som kan spille ind på den konkrete undersøgelsessituation. Det er vigtigt, at der bliver talt om så mange af disse faktorer som muligt, for at jeg som psykolog kan få så fyldestgørende et indtryk af dig som muligt.\nPsykologiske undersøgelser kan bruges i mange sammenhænge, og formålet med psykologiske undersøgelser kan f.eks. være:\nAt afklare din situation på arbejdsmarkedet eller at afklare dine muligheder for uddannelse\nAt afklare dine vanskeligheder og ressourcer\nAt afklare dine symptomer og evt. diagnose, sværhedsgrad og prognose\nAt udrede dine vanskeligheder i forbindelse med planlægning af behandling


En festlig sidste skoledag for 9. klasserne - NSG\nGrundskolen, Nyheder 18. juni 2021\nEn festlig sidste skoledag for 9. klasserne\nSå blev det endelig sidste skoledag for årets 9. klasser på Niels Steensens Gymnasium. Et kapitel er overstået, og et nyt skal til at starte. Dagen blev fejret efter alle kunstens regler, og med de senest justerede Corona-restriktioner, blev det faktisk muligt at holde en sidste skoledag der på mange måder var tæt på normal.\nFørst bød dagen på morgenmad med lærerne. Herefter gik de festligt udklædte 9. klasser rundt på skolen og kastede med karameller og til sidst det afsluttende show i kantinen, hvor hver 9. klasse fik 15 minutter til at underholde med begivenheder og oplevelser, der i årenes løb her på NSG har været betydningsfulde for dem. Nogle klasser holdt også små konkurrencer.\nEneste forskel fra tiden før Corona var, at 9. klasserne optrådte for hinanden i modsætning til hele skolen. Det blev en dejlig dag og det er med vemod vi snart skal sige farvel til en masse fantastiske elever.\nSe flere billeder herunder eller ALLE dagens billeder på Niels Steensens Gymnasiums side på Facebook.


Kolding er spydspids for at udvikle fremtidens bæredygtige fødevaresystem.\nEr du er sulten? Så går du sandsynligvis ud og åbner dit køleskab, som bugner af mad!\nI dag er tilgængelighed af fødevarer en selvfølge for de fleste i den vestlige del af verden. Men så enkelt er det ikke overalt på jordkloden, og hvis vi ikke gør noget, så vil køleskabet højst sandsynligt være mere tomt flere steder i fremtiden.\nTil gengæld spiser rigtig mange på vores breddegrad for meget mad og/eller forkert mad, som i sidste ende kan true vores sundhed. Vi ser en stor stigning i mennesker med livsstilssygdomme og prognoserne forudser endnu flere.\nDette er kun to ud af en række fødevareudfordringer, som vi står overfor både lokalt og globalt, og som vi derfor er nødt til at forholde os til:\nStigende befolkningsvækst: Om 30 år er vi to-tre mia. flere mennesker end i dag.\nKlimaændringer: Det eksisterende fødevaresystemet er den primære årsag til mange miljømæssige problemer, blandt andet i form af CO2-udledning.\nMadspild: Cirka 1/3 af fødevareproduktionen går til spilde.\nSundhed: Mere en 800 mio. mennesker er underernærede og 2 mia. er overvægtige\nDet kræver store, fundamentale ændringer i hele fødevareværdikæden – hos både forbrugere, producenter, distributører, detailhandlen, etc. at skabe et mere bæredygtige fødevaresystem.\nMålet med FOOD2030 i Kolding er at skabe langvarige løsninger, som kan bidrage til at opbygge et bæredygtigt fødevaresystem. Planen er at udvikle en bæredygtig fødevarepolitik for Kolding Kommune, der sætter fødevarer på agendaen og inspirerer andre, samt at oprette et fødevareråd, som kan fremme udviklingsmulighederne.\nDer vil også indgå aktiviteter, som understøtter uddannelse, afprøvning og formidling af fremtidens fødevarer, test af nye koncepter og produkter, øget fokus på lokalt producerede fødevarer og oprettelse af et fødevarenetværk.\nStore udfordringer kræver store kræfter\nMed FUSILLI projektet – også kaldet Food2030 i Kolding, tages udfordringen op! Projektet udspringer af EU kommissionens FOOD2030 politik og satsningsområder, og har til formål at indsamle og dele viden, som skal være med til at udvikle et mere bæredygtigt fødevaresystem. Økonomisk set er det et af verdens største programmer for forskning og innovation, EU programmet Horizon 2020, (med et budget på 75 mia. euro), som har gjort det muligt at gennemføre projektet. Læs mere om FUSILLI herProjektet er sammensat af 12 europæiske byer, universiteter, virksomheder og NGO’er – i alt 34 samarbejdspartnere. Kolding er, som eneste danske by, udvalgt som en særlig attraktiv partner på grund af byens fokus på cirkulær økonomi, designvisionen og Fremtids Fødevare Lab på Syddansk Universitet (SDU).\nSammen med SDU i Kolding har Kolding Kommune fået 8. mio. kroner fra EU til at gennemføre projektet ”FOOD2030 i Kolding”. Projektet løber over fire år, og i løbet af den tid, er det ambitionen at forvandle Kolding til et ’living lab’, et fødevarelaboratorium, der inddrager aktører fra hele fødevareværdikæden – fra producent til forbruger.\nDette projekt bliver finansieret af det Europæiske Union’s Horizon 2020 forsknings- og innovationsprogram jævnfør tilskudsaftale nr. 101000717.


Sosu'er i plejefirma får knap 2,5 millioner tilbage i løn | Fagbladet FOA\nSosu'er i plejefirma får knap 2,5 millioner tilbage i løn\nDet private plejefirma Svane Service snød 28 ansatte for de tillæg, de havde krav på. Nu har de fået næsten 2,5 millioner kroner tilbage, men lønnen bliver stadig udregnet forkert af plejefirmaet. Niels-Aage Skovbo\nDet private plejefirma Svane Service har givet forkert løn til sosu-ansatte siden 2012. Nu har FOA Silkeborg-Skanderborg skaffet næsten 2,5 millioner tilbage til medlemmerne.\nSiden 2012 er 28 sosu-ansatte i det private plejefirma Svane Service blevet snydt med helt op til 3.500 før skat hver måned, indtil fejlen blev opdaget i 2016.\nEfter flere års tovtrækkeri er det lykkedes at få Svane Service til at udbetale den manglende løn på ialt 2.486.460,32 kroner.\n”Det er jo lang tid at gå og vente på den løn, man har ret til, så de er glade, men der har selvfølgelig også været noget vrede og frustration undervejs,” siger Ulla Gram, formand for FOA Silkeborg-Skanderborg, der har kørt sagen.\nEn ansat har fået udbetalt helt op til 244.000 kroner i løn med tilbagevendende kraft. En enkelt venter stadig på at få afklaret sin sag.\nIngen kunne gennemskue lønnen\nLønfejlen skyldes, at Svane Service har udbetalt en fast månedsløn, hvor et gennemsnitsbeløb for tillæg for aften, weekend og søn- og helligdagsarbejde er lagt sammen med grundlønnen.\n”Ingen har kunnet gennemskue, at lønnen var forkert, fordi man ikke kan se, hvordan beløbet er regnet ud,” siger Lars Vodsgaard, faglig konsulent i FOA Silkeborg-Skanderborg.\nHan understreger, at man godt kan operere med en fast månedsløn, hvis de ansatte har faste vagter. Men det skal altid fremgå af lønsedlen, hvordan lønnen er sammensat.\n”Her var det helt skævt. Der var ingen sammenhæng mellem de tillæg, overenskomsten siger de skal have, og det, de har fået,” siger konsulenten.\nEt detektivarbejde at beregne lønnen\nSagen startede i 2016, da Svane Service overgik fra overenskomst med Dansk Erhverv til Dansk Industri. For at de ansatte ikke skulle gå ned i løn i forbindelse med skiftet, fik Lars Vodsgaard de ansattes lønsedler til gennemsyn.\nHer opdagede han fejlen og har brugt det meste af 2016 på at gennemgå de ansattes lønsedler og regne ud, hvad de har ret til.\n”Det har været et detektivarbejde, for når man lægger feriepenge og pension oveni, begynder det at løbe op,” siger Lars Vodsgaard, der kalder sagen ’lang og udmagrende’.\nOndt i maven og opsigelser\nFormand for FOA Silkeborg-Skanderborg Ulla Gram tror ikke, at der er tale om en bevidst fejl fra Svane Service, som har overenskomst med FOA og flere gange selv har henvendt sig for rådgivning.\n”Man har ikke ville snyde bevidst, men troet, man gjorde det rigtigt fra start,” siger hun.\nDet tog dog fire-fem mæglingsmøder med Dansk Industri at skaffe de ansatte den løn, de har krav på. Formanden ærgrer sig over, at Svane Service har været længe om at vende tilbage på FOAs henvendelser i sagen.\n”Det er lang tid at gå og vente på at vide, om man har penge til gode. Det har da givet lidt ondt i maven hos nogle af vores medlemmer,” siger Ulla Gram.\nFlere har derfor også valgt at sige deres stilling op undervejs i forløbet.\nFår stadig forkert løn\nHenning Blaabjerg, direktør for Svane Service, er tilfreds med sagens udfald.\n"Det har været en kompliceret sag med en misforståelse over mange år, men nu er det landet fornuftigt på en måde, hvor vi kan fortsætte et godt samarbejde med FOA," siger han.\nDer er dog ikke sat endeligt punktum, for Svane Service udbetaler stadig ikke korrekt løn. Et tillæg for vask mangler stadig på lønsedlen, så FOA-afdelingen gennemgår stadig lønsedlerne hver måned og vil indgive krav til plejefirmaet for den manglende løn i de første måneder af 2017.\n"Det er en fejl, hvis de ikke har fået tillægget, for vi har erkendt, at de skal have det. Det vil blive rettet fra juni måned," siger direktør Henning Blaabjerg.\nTjek altid lønsedlen\nFaglig konsulent Lars Vodsgaard opfordrer til, at man altid tjekker sin lønseddel.\n”Forstår man den ikke, skal man gå til sin tillidsmand eller lokale FOA-afdeling. Særligt, hvis man arbejder i private firmaer, hvor vi oftere end i det offentlige oplever problemer med at udregne lønnen korrekt, fordi man kører med mange forskellige lønsystemer. De er ikke altid sat op til at håndtere for eksempel skifteholdes- og weekendarbejde,” siger han.\nDet er altid en god idé at kontakte din lokale afdeling og bede dem tjekke din lønseddel for dig. Nogle gange finder de fejl, du ikke selv er opmærksom på.\nBrug FOAs løntjek


Jeg er kun gift med min mand |\nJeg er kun gift med min mand\nMen hvorfor skal du vide det? Det bliver du klogere på, når du læser lidt længere ned.\nFaktisk har vi lige kunnet fejre 17 års bryllupsdag, og alt er i den skønneste orden på den front.\nTilbage i 2003 – efter 6 år som møbelsælger – startede jeg som selvstændig indretningsdesigner fordi jeg vidste, at jeg kunne gøre en forskel. Noget af det vigtigste for mig dengang var, at kunne rådgive mine kunder UDEN at skulle sælge dem noget – og det er på den måde, jeg stadig arbejder i dag.\nNu var jeg ikke længere “gift” med en butik, og slap derfor også for, at skulle sælge varer til kunderne for at opretholde indtjeningen, der helst skulle være så stor som muligt.\nJeg var glad, da jeg alene indtog rådgiver-rollen, kunne tage udgangspunkt i det der var, udfolde min kreativitet og lave personlige indretninger der gav mening. Og også få meget ud af lidt.\nDet gav en fantastisk frihed og tilfredsstillelse at kunne nøjes med at flytte lidt rundt og male en væg, sende kunderne på jagt i genbrugen eller for den sags skyld i IKEA, hvis det var der de kunne få det møbel, der dækkede deres behov.\nDer åbnede sig en masse døre og dengang som i dag, elsker jeg mit job hver eneste dag.\nOfte er det nemlig slet ikke nødvendigt at skifte alting ud for at få et ”nyt look” i hjemmet. Omrokeringer, maling af en væg og enkelte små anskaffelser, kan være med til at gøre så markant en forskel, at fornemmelsen ER et helt nyt hjem.\nDe opgaver kan jeg (den kreative jyde) rigtig godt li’.\nMed min baggrund i møbelbranchen kan jeg også rådgive omkring nye møbler. Jeg klæder gerne mine kunder på til mødet med sælgeren i butikken. Gør dem klart, at hvis de f.eks. har et ønske om en højrygget sofa, så skal de stå fast og ikke lade sig lokke til at købe noget andet. Det kan nemlig være nemt at falde i, når man står mellem 30 forskellige sofaer og kun 4 kan fås i en højrygget model.\nMen…så findes der forskellige slags stof eller læder der kan sættes på, og så kan den komme til at ligne en af de lavryggede man synes var rigtig smarte. Man skal ikke give køb på komforten frem for designet, disse to kan sagtens kombineres. Det er mange timer der bliver brugt i sofaen (tænker jeg).\nMine kunder er vidt forskellige – og det glæder mig, for det gør min arbejdsdag ekstra spændende.\nDe har også forskelligt budget til ændringerne og så er det dét, jeg arbejder ud fra. På den måde er opgaverne også forskellige. Det kan altid lade sig gøre at optimere. Hvis ikke 100% så måske 90%. Det er bestemt også godt. Man skal bare vide, HVAD man skal gøre.\nEn haj efter inspiration\nFor at kunne lave så fyldestgørende indretningsforslag som muligt, søger jeg inspiration på diverse messer. Det er vigtigt for mig hele tiden at se hvad der findes på markedet af møbler og andet der kunne være interessant for mine kunder. Og her opdager jeg mange ting, som mine kunder ikke anede fandtes. Jeg laver gerne henvisninger til forskellige møbler, men det er kunderne selv, der vælger, om de har lyst til at købe produktet, eller noget tilsvarende.\n“Du lytter til det, vi siger”\nDet gode ved din måde at arbejde på er, at du lytter til det, vi siger, – og forsøger at bruge/genbruge de møbler/ting, vi ikke ønsker at skille os af med.\nDer var, for os, mange ting at forholde os til under dit besøg, – så det var rigtig godt, at du lavede tegninger, vi kunne arbejde videre ud fra.\nJens og Bettina\nJeg er ikke helt skør\nSå sent som i går var jeg hos et skønt par som skulle have deres stue gjort mere hyggelig. I store træk kunne det gøres med 2 puder, to malede vægge og en omrokering i stuen. Så lige lidt nips m.v. og det bliver rigtig godt.\nManden i huset endte med at sige, at “det da vist ikke lød helt skørt”, og det er et succeskriterie for mig, for så er det taget helt ind og mavefornemmelsen er rigtig.\nBlot til info, så har jeg heller ikke ry for at komme med de skøreste idéer.\nJeg vil gerne, at forandringerne er til at forholde sig til, og at de passer til beboerne og huset.\nSå er pengene nemlig givet godt ud og jeg har gjort en forskel.\nVi var kørt fast!\n“Med sine uddybende forklaringer fik hun os til at se på vores hjem på en anden måde – se mulighederne.\nBesøget var meget inspirerende, virkelig en fornøjelse – og en besparelse for pengepungen.”\nInger og Ejner Nielsen, Billund\nVil du også gerne have mere stemning og en rød tråd i dit hjem, så kig lige over på IDESIGN.dk og se mere om hvordan det hele fungerer. Du er altid velkommen ringe til mig og få en snak om din udfordring. Hvis du mere er typen der skal have det på skrift, så mailer vi bare sammen.\nDet skal være det, du befinder dig bedst med.\nDet vil glæde mig usigeligt, at hjælpe dig med dine indretningsudfordringer.\nHilsen hende den ikke helt skøre 🙂\nHar du lyst til at komme med på min nyhedsbrevsliste, så spring ind på linket her – og du er med på inspirationsvognen der også.


United lune på Haaland: Så dyr bliver han\nNicolai Busekist — 05. dec 2020 09:21\nManchester United har angiveligt set sig lune på den norske målmaskine, Erling Braut Haaland, der på nuværende tidspunkt spiller i Borussia Dortmund. Han bliver dog ikke et helt billigt køb, da prisen vil være omtrent 91 millioner pund, svarende til 750 millioner danske kroner.\nDet norske talent var flere gange sat i forbindelse med et skifte til Old Trafford, før han forlod Red Bull Salzburg til fordel for Bundesliga-giganterne Borussia Dortmund i januar. Siden da har den 20-årige vist, at han er én af generationens største talenter.\nHaaland har formået at score intet mindre end 33 mål på blot 32 kampe for tyske Dortmund. Heraf er 17 af disse mål blevet scoret i 14 kampe i denne sæson.\nIfølge Mundo Deportivo vil Manchester United forsøge at hente den norske angriber i 2022, når en frikøbsklausul på 64 millioner pund (528 millioner danske kroner) i hans nuværende kontrakt vil blive aktiveret.\nMediet skriver dog også, at De Røde Djævle skal betale en sum på omtrent 18 millioner pund (148 millioner danske kroner) i diverse agentur- og kommissionsgebyr, hvilket blandt andet inkluderer et gebyr til agenten Mino Raiola.\nHertil skriver det spanske medie også, at Manchester United skal betale en sum svarende til 9 millioner pund (74 millioner danske kroner) til Haaland familie, herunder hans far Alf-Inge Haaland, hvis de vil sikre sig en handel, der kan lokke den norske målmaskine til Old Trafford.\nLÆS OGSÅ: FIFA-præsident ønsker at forbedre offside-regel\nManchester United er dog ikke den eneste klub, der har vist interesse i Erling Haaland. Både Real Madrid og FC Barcelona har også udvist interesse.


Sådan skåner du bedst dine børn under og efter skilsmissen - TV 2\n21. sep. 2016, 16:10\nHvert år må tusindvis af forældrepar søge hjælp hos myndighederne for at få afgjort skilsmissekonflikter. Foto: David Pereiras / Shutterstock\nForrige år oplevede 26.000 børn, at deres forældre flyttede fra hinanden. Læs her, hvordan man taler børnene lettest gennem skilsmissen.\nMange børn føler sig meget alene med deres tanker, når mor og far skal skilles.\nTil Børnetelefonen fortæller børn, at de kan føle sig usikre, forvirrede og kede af det, når de hører forældre skændes, og når de skal til at vænne sig til nye søskende.\nMen det er ikke kun børnene, at skilsmissen er svær for. Forældre oplever også at blive smidt rundt mellem mange sagsbehandlere, når de skal skilles fra hinanden. Og forvirringen går i mange tilfælde ud over børnene.\nDerfor har regeringen i dag præsenteret et udspil, hvor de foreslår, at skilte familier fremover møder færre sagsbehandlere, klarere regler og mere rådgivning. Og det forslag skal nu forhandles i Folketinget.\nSådan vil regeringen hjælpe skilsmissefamilier\nSelvom man som forælder har de bedste intentioner om at såre sine børn mindst muligt, vil skilsmissen påværke dem og sætte nye rammer for deres hverdag. Men børn kan heldigvis få et fint liv med fraskilte forældre.\nLæs Børns Vilkårs råd herunder:\nNår I skal fortælle om skilsmissen\nVær ærligt, og forklar, hvorfor I skal skilles - men kun i grove træk\nVær forberedt på, at I måske skal forklare det mange gange\nBarnets følelser under og efter\nBørn kan reagere på mange forskellige måder. Nogle bliver vrede og kede af det, andre lukker sig inde i sig selv og opfører sig som om, at skilsmissen ikke påvirker dem. Det vil ofte ikke være tilfældet\nVis, at det er ok, at jeres barn viser følelser\nRespektér, at jeres barn stadig elsker jer begge\nHjælp jeres børn med at dele tanker og følelser med andre - for eksempel lærere, pædagoger, bedsteforældre og kammeraters forældre.\nBliv ved med at være opmærksom på, om jeres barn trives\nTal sammen om, hvordan I bedst hjælper jeres barn, når de oplever savn.\nFylder savnet meget, bør I overveje, om det er den rigtige samværsordning, I har valgt.\nVælg en god samværsordning\nVælg samværsordning ud fra, hvordan jeres barn har det. Kan det holde til at skifte mellem to hjem? Hvem er barnet mest knyttet til? Hvor langt bor I fra hinanden?\nTal med barnet om det, men vær opmærksom på, at I ikke giver barnet ansvaret for at skulle bestemme.\nGør det klart for barnet, at I ikke bliver vrede eller skuffet, hvis barnet vil bo mest hos den anden.\nPrøv eventuelt en samværdordning, evaluér og ændr, hvis den ikke fungerer.\nSøskende kan have forskellige behov for samvær, men tænk det godt igennem, hvis I overvejer at dele søskende.\nSamværsordninger skal jævnligt reguleres i forhold til barnets alder og vehov.\nHjælp barnet med at få en god hverdag\nDet er vigtigt, at I begge kan følge med i, hvad der foregår i den tid, I ikke er sammen med barnet. Lav eventuelt en barnets dagbog\nSpørg nysgerrigt ind til barnets liv hos den anden, og lad være med at kommentere negativt\nVær fleksible og klar til at rykke rundt på samværet, så barnet kan deltage i betydningsfulde ting\nGør skiftedagen til en god dag\nHjælp forældrene med at pakke, det giver barnet ro i maven.\nUdskyd de store planer og projekter til dagen efter skiftedag. Børn skal have tid til at omstille sig\nRespektér, hvis jeres barn har noget han/hun gerne vil, for eksempel fødselsdag hos veninden\nHjælp barnet til at få gode mærkedage\nOvervej, om det kan fungere, at I begge er med til barnets fødselssag, jul og konfirmation\nSpørg barnet, hvordan han eller hun ønsker at holde eksempelvis fødselsdage. Nogle foretrækker to, mens andre helst vil nøjes med én. Nogle har også brug for altid at holde fødselsdag og jul det samme sted hver gang i stedet for at skifte mellem mor det ene år og far det andet\nNår du får en ny kæreste\nTænk det igennem, inden du præsenterer barnet for en ny kæreste\nGiv barnet tid til at vænne sig til tanken\nVær opmærksom på, at børn kan reagere på mange måder\nBrug tid sammen med dit barn alene uden den nye kæreste\nBørn kan reagere negativt, når en ny kæreste opdrager på dem. Tal med din nye kæreste om, hvordan den bedste relation skabes\nVær opmærksom på, at et nyt brud kan være en sorg for barnet\nVictors forældre blev skilt for to år siden - det blev begyndelsen på et stand-up-show\nNår barnet får nye søskende\nRespektér, at det kan tage lang tid for børn at lære hinanden at kende\nVær opmærksom på, at søskende, der bor fast i hjemmet, kan få jeres barn til at føle sig udenfor og mindre vigtig\nLad være med at gøre forskel på de børn, der er i familien\nVær opmærksom på, at det kan være en sorg for børn at miste kontakten til sine stedsøskende\nSamarbejd og undgå skænderi\nSelvom jeres ægteskab er ophørt, så er det fælles forældreskab det ikke. Oprethold derfor en fortsat dialog\nHvis kommunikationen er svær, så hold fokus på barnet\nUndgå bebrejdelser og skænderier, når barnet er til stede, og tal ikke grimt om hinanden foran barnet\nBrug ikke barnet som budbringer\nVær opmærksom på, at det er let at misforstå hinanden, når I kommunikerer på skrift\nAcceptér, at det kan være, at I har brug for hjælpe til at få etableret et godt samarbejde\nOpsøg hjælp, hvis I har svært ved at kommunikere\nVær opmærksom på, hvordan jeres familie og netværk taler om den anden forælder. Det er meget vanskeligt for barnet, hvis familiemedlemmer, venner og andre taler dårligt om den ene forælder.


Need For Speed Payback - Nordic | pc Spil | Dvdoo.dk\nFakta om Need For Speed Payback (Nordic)\nNeed For Speed Payback (Nordic), Til Pc\nDin anmeldelse af Need For Speed Payback (Nordic)\nVi har en enorm passion for spil her på dvdoo.dk. Denne store lidenskab giver vi gladeligt videre til vores kunder via vores kæmpe udvalg i spillekategorien. Med de mange genrer og det enorme udvalg i spil community’et in mente, er vi sikre på, at du hos dvdoo kan finde lige præcist det spil, du søger.\nSortimentet vi tilbyder, er meget bredt fra spritnye udgivelser af Simulatorspil, Battlefield og GTA til spil som Civilization, Tekken og Age Of Empires. En ældre spillekonsol er bestemt ikke nogen hindring for at kunne spille, for vi har spil til enhver.\nEr det en gaveidé, du leder efter, frem for noget til dig selv, men i stedet til din pige eller dreng, så tilbyder vi også en hel masse udfordrende og lærerige spil til de mindste. Lige fra Smølferne og Pixeline til familiens yngste medlemmer og Pokemon og Teenage Mutant Ninja Turtles til de lidt større.\nVi håber, at vores interesse har smittet dig bare lidt, og at du bliver rigtig glad for Need For Speed Payback (Nordic), når du er klar på underholdning i selskab med din PC. Vi håber at dit nye spil bliver en klassiker i din samling.\nDvdoo.dk blev etableret i 1999, og er Danmarks ældste filmbutik på nettet. Sammenligner man vores onlinebutik med de øvrige markeder, har vi faktisk en af landets ældste internetbutikker. Da vi startede op, var det som en DVD onlineshop. Og i årenes løb, mens begejstringen for film og nye filmformater blot fortsatte med at gro, begyndte en kærlighed for musik og spil at gro. Derfor faldt det os naturligt, at både CD'er og spil skulle være i dvdoo.dk's udvalg.\nHos dvdoo.dk har vi konstant fokus på at kunden får en god oplevelse. Og med tiden har de mange års indsigt i denne branche givet os et farverigt og deltaljeret billede af, hvilke forventninger kunderne har, når de besøger vores webbutik. Vi ønsker bl.a., at vores dybe interesse i musik-, film- og spiluniverset skinner klart igennem, og smitter af på alle, som kommer forbi vores univers af underholdning.\nFind svaret på dine spørgsmål til vores udvalg af musik, film eller spil i vores omfattende FAQ. Kontakt vores kundeservice hvis du fortsat måtte have andre spørgsmål - vi er klar til at hjælpe dig per telefon eller via e-mail. Vi ønsker dig god fornøjelse med dit besøg hos dvdoo.dk.


MetteGerdt: oktober 2018\n"En dag vil vi grine af det", 2018, fortsættelsen af Thomas Korsgaards debutroman "Hvis der skulle komme et menneske forbi".\nTue er blevet en ung mand på 17 år, han går i gymnasiet på 1. år.\nHans mor er stadig i centrum, han hader hende, og han elsker hende. Hun er der bare ikke for ham!\nLæseren får Tues liv via små fortællinger, der i helheden viser en dysfunktionel familie.\nTue får en god veninde, Iben. Sammen med hende kan han være sig selv - de to udforsker 'voksenlivet' sammen. Iben ved godt at Tue er homoseksuel, næsten førend han selv er klar over det.\nI familien er kærlighed, opmærksomhed og omsorg nærmest ikke-eksisterende.\nRomanen er godt skrevet, men lidt anderledes end Korsgaards første roman. Måske har de mange negative reaktioner fra familien over hans første roman påvirket ham, det føles som om, han har givet sig selv snor på, han holder lidt igen..\n'Tue' er fiktiv, men de små fortællinger er bygget over virkelighed.\nIndsendt af mette gerdt kl. 08.43 Ingen kommentarer:\nEtiketter: en dag vil vi grine af det, thomas korsgaard\nThomas Korsgaard har skrevet sin første roman: "Hvis der skulle komme et menneske forbi", (2017), og han har gjort det godt!\nJeg-fortælleren er Tue. Han bor sammen med sin familie i en forstad til mørket, klemt inde mellem utallige andre ligegyldige småbyer, som han kalder Nørre Ørum i nærheden af Skive.\nDer er ikke meget kærlighed og omsorg i Tues familie. Hans far er uberegnelig, hans mor gemmer sig foran computerskærmen, hvor hun spiller på internettet. Familiens hunde bliver rost, men de 3 søskende må passe sig selv.\nI skolen er Tue 'klassens klovn', han har ingen venner, han skiller sig ud fra mængden.\nRomanen viser et billede af en dreng, der prøver grænser af for at finde sig selv. Han mærker tidligt, at han ikke passer ind i de normer, omverdenen har bestemt. Han søger hele tiden faderens opmærksomhed og moderens kærlighed - uden at få den.\nRomanen var en uventet fødselsdagsgave - og da jeg havde lært Thomas Korsgaard at kende, måtte jeg ha' mere! Så jeg lånte "En dag vil vi grine af det", som er fortsættelsen af denne.\nHan skriver godt, Thomas Korsgaard - jeg tænkte af og til på Erling Jepsen...\nIndsendt af mette gerdt kl. 08.32 Ingen kommentarer:\nEtiketter: hvis der skulle komme et menneske forbi, thomas korsgaard\n"I virkeligheden", 2014, Torben Munksgaard.\nEr det en roman? Er det en novellesamling? Er det en samling af følelser og stemninger på skrift?\nJeg ved det ikke, men bogen består af en masse fortællinger om nogle mennesker, der på én måde har en relation, og alligevel står historierne om den enkelte alene.\nDer er på den måde ikke én, men flere 'hovedpersoner'. Der er emner om angst, paranoia, sidespring, usikkerhed, voyeurisme, ensomhed. De enkelte personers historie, relationerne imellem dem, hemmelighederne - som forfatteren antyder, at vi alle på én eller anden måde har over for omverdenen - beskrives som tanker og følelser. Jeg blev sommetider i tvivl om, hvad der var virkelighed i bogen, og hvad der var personernes tanker og stemninger.\nEgentligt en genial betragtning af os mennesker, men lidt 'svær' at læse! Jeg var flere gange nødt til at gå tilbage i historierne, for lige at tjekke op på, hvem der var hvem, og hvordan det hele nu hang sammen.\n"I virkeligheden" var en helt anden slags roman end "Muren" og "Johns saga" - men jeg er ikke færdig med Torben Munksgaards forfatterskab:-) Hans måde at gå ind i hovedet på sine personer føles ægte.\nIndsendt af mette gerdt kl. 11.31 Ingen kommentarer:\nEtiketter: i virkeligheden, torben munksgaard\nEndnu en Victoria Holt roman fra hylden: Kongernes forbandelse, 1974.\nDen er ligesom den foregående læst flere gange før, men som i krimiserien Barnaby kan jeg aldrig helt huske plottet;-) Det er afslappende læsning, man behøver ikke at tænke så meget. Victoria Holt bruger samme opskrift i sine romaner, blot tilsat forskellige krydderier.\nI Kongernes forbandelse er den forældreløse Judith hovedpersonen og jeg-fortælleren. Hun bor hos præsten, som har to døtre. Præstens tredie datter er død i en togulykke, og Judith får fortalt, at 'tanterne' fandt hende i samme togulykke.\nJudith får lov til at blive undervist på landsbyens store gods, Keverall Court, sammen med børnene dér. Godsejeren er interesseret i arkæologi, og giver derfor økonomisk støtte til en kendt arkæolog Sir Edward Travers, der ejer huset Giza House i nærheden af godset.\nJudith finder et bronzeskjold på kirkegården, og det bliver indledningen til en voksende interesse for arkæologien - og for Sir Travers' søn, Tybalt...\nEn del af handlingen foregår i Egypten, hvor en af Judith's drømme går i opfyldelse: At deltage i en arkæologisk ekspedition efter gravkamre i pyramiderne.\nKærlighed, spænding og en happy end!\nIndsendt af mette gerdt kl. 15.59 Ingen kommentarer:\nEtiketter: kongernes forbandelse, victoria holt


Lækker blød læder nakkerem, korrekt anatomisk udformning. Fordeler trykket og giver plads til hestens øre.\nNakken er udformet med stropper til bidet samt næserem. Kan med fordel kombineres med Næserem med Islænder eller anden næserem efter eg… læs mere her\nAnatomisk nakkerem db – Karlslund er tilføjet i shoppen på grund af den store efterspørgsel i kategorien Nakkerem/ Pandebånd. Når du bestiller her får du hele 60 dages returret oven i hatten når du køber Anatomisk nakkerem db – Karlslund. Langt de fleste i Norden køber deres Anatomisk nakkerem db – Karlslund i webshoppen Horsepartner, som ofte har gode tilbud og sørger for du sparer gode penge. Vi har håndplukket varerne og blandt dem finder du noget for alle, deriblandt også Anatomisk nakkerem db – Karlslund. Når der handles i webshop er priserne mere attraktive end i butikkerne- og det lader sig gøre, når man ikke skal betale til showroom og butikker på dyre adresser.\nForbrugere der køber produkter i danske webshops, får du nogle bedre betingelser, som ikke er en selvfølge i fysiske butikker. Loven siger, du har ret til at returnere dine varer indenfor 14 dage. efter dit online køb, og i nogle tilfælde giver shoppen endda mere som ligger udover de lovpligtige 14 dage. At handle online giver dig også en anden fordel, som er et stort udvalg, og det at sammenlligne priser bliver en leg, uden af være afhængig af, at det skal være tæt på din bopæl. Og du kan endda gøre det i løbet af nul-komma-fem med din smartphone eller tablet. Tænk også på, at ved at handle online, så slipper du helt for, at varens pris er forskellige fra skiltet og til kasseapparatet, så du skal stå i kø bagefter for at få den rigtige pris. Webshoppen kan sende produkterne hjem til dig, eller du kan bede dem om at sende til dit arbejde i stedet for, og det giver en god fleksibilitet for dig. I dag er der ingen grund til at skulle stå i kø ved en kasse – ved online handel så gå bare direkte til kassen, når du har fundet dine varer, og betal med det samme, så det er slut med at blive irriteret over langsomme mennesker i køen.\nArius “Anatomisk” Nakkerem\nEques “Elegant” Trense